title: Byla C-400/15: 2015 m. liepos 23 d. Bundesfinanzhof (Vokietija) pateiktas prašymas priimti prejudicinį sprendimą byloje Landkreis Potsdam-Mittelmark/Finanzamt Brandenburg

text:
               3.11.2015

               LT

               Europos Sąjungos oficialusis leidinys

               C 363/19

         2015 m. liepos 23 d.Bundesfinanzhof (Vokietija) pateiktas prašymas priimti prejudicinį sprendimą byloje Landkreis Potsdam-Mittelmark/Finanzamt Brandenburg

   (Byla C-400/15)
   (2015/C 363/24)
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesfinanzhof

      Šalys pagrindinėje byloje

      Pareiškėja: Landkreis Potsdam-Mittelmark

      Atsakovė: Finanzamt Brandenburg

      Prejudicinis klausimas

   Vokietijos apyvartos mokesčio įstatymo (Umsatzsteuergesetz) 15 straipsnio 1 dalies antrame sakinyje nustatyta, kad prekės, kurią verslininkas naudoja mažiau nei 10 % verslo tikslams, tiekimas, importas ar įsigijimas Bendrijos viduje nelaikomi skirtais verslui, vadinasi, neleidžiama atskaityti pirkimo PVM.
   Ši tvarka grindžiama 2004 m. lapkričio 19 d. Tarybos sprendimo (2004/817/EB) (1) 1 straipsniu, suteikiančiu teisę Vokietijos Federacinei Respublikai, nukrypstant nuo Šeštosios direktyvos 77/388/EEB dėl valstybių narių įstatymų, susijusių su apyvartos mokesčiais, suderinimo 17 straipsnio 2 dalies, neleisti atskaityti pirkimo PVM už tas prekes ir paslaugas, kurias apmokestinamasis asmuo arba jo darbuotojai daugiau kaip 90 % naudoja privatiems poreikiams tenkinti arba apskritai ne verslo tikslams.
   Ar ši teisė suteikiama, kaip nurodyta minėtos nuostatos tekste, tik Šeštosios direktyvos 77/388/EEB dėl valstybių narių įstatymų, susijusių su apyvartos mokesčiais, suderinimo 6 straipsnio 2 dalyje (2006 m. lapkričio 28 d. Tarybos Direktyvos 2006/112/EB dėl pridėtinės vertės mokesčio bendros sistemos 26 straipsnis) nustatytais atvejais, ar visais atvejais, kai prekė arba paslauga tik iš dalies yra naudojama verslo tikslais?

      (1)  OL L 357, p. 33.


title: Byla T-437/04 Holger Standertskjöld-Nordenstam 2004 m. lapkričio 1 d. pareikštas ieškinys Europos Bendrijų Komisijai

text:
               8.1.2005

               LT

               Europos Sąjungos oficialusis leidinys

               C 6/44

         Holger Standertskjöld-Nordenstam 2004 m. lapkričio 1 d. pareikštas ieškinys Europos Bendrijų Komisijai
   (Byla T-437/04)
   (2005/C 6/86)
   Proceso kalba: prancūzų
   2004 m. lapkričio 1 d. Europos Bendrijų Pirmosios instancijos teisme buvo pareikštas Holger Standertskjöld-Nordenstam, gyvenančio Waterloo (Belgija), atstovaujamos advokato Thierry Demaseure, ieškinys Europos Bendrijų Komisijai.
   Ieškovas Pirmosios instancijos teismo prašo:

               —

               panaikinti Komisijos sprendimą dėl ieškovo neįtraukimo į labiausiai nusipelniusių pareigūnų paaukštinimo į A/3 kategoriją sąrašą vykdomo „antro etapo“ paaukštinimo metu 2003 m., apie kurį 2003 m. gruodžio 19 d. buvo paskelbta administracijos informacijos leidinyje Nr. 84-2003;

               —

               priteisti iš atsakovo bylinėjimosi išlaidas.

         Teisiniai pagrindai ir pagrindiniai argumentai
   Generalinis direktoratas pasiūlė ieškovą paaukštinti į A3 kategoriją už ataskaitinius 2003 m. Paskyrimų konsultacijų komitetas sudarė keturiolikos pareigūnų, kurie labiausiai nusipelnė paaukštinimo, sąrašą. Ieškovo šiame sąraše nebuvo, nes jis buvo penkioliktas. Vėliau Paskyrimų tarnyba nusprendė į šį sąrašą įtraukti du kabineto narius. Remdamasis šiuo pagrindu, ieškovas grįsdamas savo ieškinį, tvirtina, kad ginčijamas sprendimas pažeidžia Pareigūnų tarnybos nuostatų 45 straipsnį, nes šių dviejų kabineto narių nuopelnai nebuvo palyginti su kitų pareigūnų, įskaitant ir ieškovo nuopelnus.
   Be to, ieškovas remiasi antru pagrindu, susipažinus su 1988 m. liepos 19 d. Komisijos sprendimo 4.2 straipsnio tariamu pažeidimu. Ieškovas tvirtina, kad nagrinėjami paaukštinimai buvo vykdomi nepateikus išankstinės Paskyrimų konsultacijų komiteto nuomonės ir, kad į labiausiai nusipelniusių pareigūnų sąrašą turėjo būti įtraukta 50 % pareigūnų daugiau, nei numatytas paaukštinimų skaičius, o ne kaip šiuo atveju, kai siūlomų pareigūnų skaičius atitinka esamų darbo vietų skaičių.
   Galiausiai, ieškovas remiasi motyvacijos pareigos pažeidimu.


title: Byla T-483/12: 2015 m. rugsėjo 15 d. Bendrojo Teismo sprendimas byloje Nestlé Unternehmungen Deutschland/VRDT – Lotte (koalos atvaizdas) (Bendrijos prekių ženklas — Protesto procedūra — Vaizdinio Bendrijos prekių ženklo, kuriame vaizduojamos koalos, paraiška — Ankstesnis erdvinis nacionalinis prekių ženklas KOALA-BÄREN ir ankstesnis vaizdinis nacionalinis prekių ženklas KOALA — Prekių ženklo naudojimas iš tikrųjų — Reglamento (EB) Nr. 207/2009 42 straipsnio 2 ir 3 dalys)

text:
               3.11.2015

               LT

               Europos Sąjungos oficialusis leidinys

               C 363/27

         2015 m. rugsėjo 15 d. Bendrojo Teismo sprendimas byloje Nestlé Unternehmungen Deutschland/VRDT – Lotte (koalos atvaizdas)

   (Byla T-483/12) (1)

   ((Bendrijos prekių ženklas - Protesto procedūra - Vaizdinio Bendrijos prekių ženklo, kuriame vaizduojamos koalos, paraiška - Ankstesnis erdvinis nacionalinis prekių ženklas KOALA-BÄREN ir ankstesnis vaizdinis nacionalinis prekių ženklas KOALA - Prekių ženklo naudojimas iš tikrųjų - Reglamento (EB) Nr. 207/2009 42 straipsnio 2 ir 3 dalys))
   (2015/C 363/35)
   Proceso kalba: vokiečių

      Šalys

      Ieškovė: Nestlé Unternehmungen Deutschland GmbH (Frankfurtas prie Maino, Vokietija), atstovaujama advokatų A. Jaeger-Lenz ir P. Blumenthal

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama D. Walicka ir D. Botis

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Lotte Co. Ltd (Tokijas, Japonija), atstovaujama advokatų M. Knitter ir H. Bickel

      Dalykas

   Ieškinys dėl 2012 m. rugsėjo 3 d. VRDT ketvirtosios apeliacinės tarybos sprendimo (byla R 2103/2010-4), susijusio su protesto procedūra tarp Nestlé Schöller GmbH & Co. KG ir Lotte Co. Ltd.

      Rezoliucinė dalis

               1.

               Panaikinti 2012 m. rugsėjo 3 d. Vidaus rinkos derinimo tarnybos (prekių ženklams ir pramoniniam dizainui) (VRDT) ketvirtosios apeliacinės tarybos sprendimą (byla R 2103/2010-4), susijusį su protesto procedūra tarp Nestlé Schöller GmbH & Co. KG ir Lotte Co. Ltd.

               2.

               VRDT padengia savo ir Nestlé Unternehmungen Deutschland GmbH patirtas bylinėjimosi išlaidas.

               3.

               Lotte Co. Ltd padengia savo bylinėjimosi išlaidas.

      (1)  OL C 26, 2013 1 26.


title: Byla C-282/06 2006 m. birželio 28 d. Krajský soud v Praze (Čekijos Respublika) pateiktas prašymas priimti prejudicinį sprendimą byloje OSA — Ochranný svaz autorský pro práva k dílům hudebním prieš Miloslav Lev

text:
               2.9.2006

               LT

               Europos Sąjungos oficialusis leidinys

               C 212/22

         2006 m. birželio 28 d. Krajský soud v Praze (Čekijos Respublika) pateiktas prašymas priimti prejudicinį sprendimą byloje OSA — Ochranný svaz autorský pro práva k dílům hudebním prieš Miloslav Lev

   (Byla C-282/06)
   (2006/C 212/37)
   Proceso kalba: čekų
   Prašymą priimti prejudicinį sprendimą pateikęs teismas

      Krajský soud v Praze (Čekijos Respublika)
   Šalys pagrindinėje byloje
   Ieškovė: OSA — Ochranný svaz autorský pro práva k dílům hubedním

      Atsakovas: Miloslav Lev
   Prejudiciniai klausimai

               1.

               Ar pagal Europos Sąjungos teisę, būtent Direktyvą 2001/29/EB, autorius turi teisę į atlyginimą už jo kūrinio atlikimą per radiją ar televiziją naudojantis įrenginiu, kuris susijęs su apgyvendinimo vieta, net jeigu televizorius ar radijo imtuvas yra privačioje apgyvendinimui skirtų vietų dalyje (kambaryje)?

               2.

               Ar Įstatymo Nr. 121/2000 dėl autorių teisių, iš dalies pakeisto Įstatymu Nr. 81/2005, 23 straipsnis prieštarauja Bendrijos teisei?


title: Byla C-391/09: 2011 m. gegužės 12 d. Teisingumo Teismo (antroji kolegija) sprendimas byloje ( Vilniaus miesto 1 apylinkės teismo (Lietuvos Respublika) prašymas priimti prejudicinį sprendimą) Malgožata Runevič-Vardyn, Łukasz Wardyn prieš Vilniaus miesto savivaldybﾗs administraciją, Lietuvos Respublikos teisingumo ministeriją, Valstybinę lietuvių kalbos komisiją, Vilniaus miesto savivaldybės administracijos Teisės departamento Civilinės metrikacijos skyrių (Sąjungos pilietybė — Laisvė judėti ir apsigyventi valstybėse narėse — Nediskriminavimo pilietybės pagrindu principas — SESV 18 ir 21 straipsniai — Vienodo požiūrio į asmenis, nepaisant jų rasės arba etninės kilmės, principas — Direktyva 2000/43/EB — Nacionalinės teisės aktai, kuriuose įtvirtinta pareiga fizinių asmenų vardus ir pavardes civilinės būklės aktų įrašuose rašyti laikantis valstybinės kalbos rašybos taisyklių)

text:
               2.7.2011

               LT

               Europos Sąjungos oficialusis leidinys

               C 194/4

         2011 m. gegužės 12 d. Teisingumo Teismo (antroji kolegija) sprendimas byloje (Vilniaus miesto 1 apylinkės teismo (Lietuvos Respublika) prašymas priimti prejudicinį sprendimą) Malgožata Runevič-Vardyn, Łukasz Wardyn prieš Vilniaus miesto savivaldybės administraciją, Lietuvos Respublikos teisingumo ministeriją, Valstybinę lietuvių kalbos komisiją, Vilniaus miesto savivaldybės administracijos Teisės departamento Civilinės metrikacijos skyrių

   (Byla C-391/09) (1)

   (Sąjungos pilietybė - Laisvė judėti ir apsigyventi valstybėse narėse - Nediskriminavimo pilietybės pagrindu principas - SESV 18 ir 21 straipsniai - Vienodo požiūrio į asmenis, nepaisant jų rasės arba etninės kilmės, principas - Direktyva 2000/43/EB - Nacionalinės teisės aktai, kuriuose įtvirtinta pareiga fizinių asmenų vardus ir pavardes civilinės būklės aktų įrašuose rašyti laikantis valstybinės kalbos rašybos taisyklių)
   2011/C 194/04
   Proceso kalba: lietuvių

      Prašymą priimti prejudicinį sprendimą pateikęs teismas

      Vilniaus miesto 1 apylinkės teismas

      Šalys pagrindinėje byloje

      Ieškovai: Malgožata Runevič-Vardyn, Łukasz Wardyn

      Atsakovai: Vilniaus miesto savivaldybės administracija, Lietuvos Respublikos teisingumo ministerija, Valstybinė lietuvių kalbos komisija, Vilniaus miesto savivaldybės administracijos Teisės departamento Civilinės metrikacijos skyrius

      Dalykas

   Prašymas priimti prejudicinį sprendimą — EB 12 straipsnio pirmos pastraipos, EB 18 straipsnio 1 dalies ir 2000 m. birželio 29 d. Tarybos direktyvos 2000/43/EB, įgyvendinančios vienodo požiūrio principą asmenims nepriklausomai nuo jų rasės arba etninės priklausomybės (OL L 180, p. 22; 2004 m. specialusis leidimas lietuvių k., 20 sk., 1 t., p. 23), 2 straipsnio 2 dalies b punkto išaiškinimas — Nacionalinės teisės aktai, įpareigojantys valstybės išduodamuose civilinės būklės aktuose kitos tautybės ar pilietybės asmenų pavardes ir vardus transkribuoti tos valstybės valstybinės kalbos rašmenimis.

      Rezoliucinė dalis

               1.

               Nacionalinės teisės aktai, pagal kuriuos asmens vardai ir pavardės tos valstybės civilinės būklės aktų įrašuose gali būti rašomi tik laikantis valstybinės kalbos rašybos taisyklių, yra susiję su situacija, kuri nepatenka į 2000 m. birželio 29 d. Tarybos direktyvos 2000/43/EB, įgyvendinančios vienodo požiūrio principą asmenims nepriklausomai nuo jų rasės arba etninės priklausomybės, taikymo sritį.

               2.

               SESV 21 straipsnis turi būti aiškinamas taip:

                           —

                           juo nedraudžiama kompetentingoms valstybės narės valdžios institucijoms taikant nacionalinės teisės aktus, pagal kuriuos asmens vardai ir pavardės tos valstybės civilinės būklės aktų įrašuose gali būti rašomi tik laikantis valstybinės kalbos rašybos taisyklių, atsisakyti pakeisti gimimo ir santuokos liudijimuose vieno iš savo piliečių vardą ir pavardę pagal kitos valstybės narės rašybos taisykles,

                           —

                           juo nedraudžiama kompetentingoms valstybės narės valdžios institucijoms tokiomis, kaip antai pagrindinės bylos, aplinkybėmis, taikant tokius nacionalinės teisės aktus, atsisakyti pakeisti bendrą Sąjungos piliečių sutuoktinių pavardę, kuri įrašyta vieno iš šių piliečių kilmės valstybės narės išduotuose civilinės būklės aktų liudijimuose, laikantis tos valstybės rašybos taisyklių su sąlyga, jei atsisakymas šiems Sąjungos piliečiams nesukelia rimtų administracinių, profesinių ir asmeninių nepatogumų, o tai turi nustatyti teismas, pateikęs prašymą priimti prejudicinį sprendimą. Jei atsisakymas sukelia tokių nepatogumų, prašymą priimti prejudicinį sprendimą pateikęs teismas taip pat turi patikrinti, ar toks atsisakymas yra būtinas siekiant apsaugoti nacionalinės teisės aktais ginamus interesus ir yra proporcingas teisėtai siekiamam tikslui,

                           —

                           juo nedraudžiama valstybės narės kompetentingoms valdžios institucijoms tokiomis, kaip antai pagrindinės bylos, aplinkybėmis, taikant tokius nacionalinės teisės aktus, atsisakyti pakeisti Sąjungos piliečio, turinčio kitos valstybės narės pilietybę, santuokos liudijimą taip, kad jo vardai liudijime būtų užrašyti su diakritiniais ženklais, kurie naudojami jo kilmės valstybės narės išduotuose civilinės būklės aktų liudijimuose, ir laikantis tos valstybės narės valstybinės kalbos rašybos taisyklių.

      (1)  OL C 312, 2009 12 19.


title: Byla T-292/04 Caremar S.p.A. ir kt. 2004 m. liepos 19 d. pareikštas ieškinys Europos Bendrijų Komisijai

text:
               9.10.2004

               LT

               Europos Sąjungos oficialusis leidinys

               C 251/26

         Caremar S.p.A. ir kt. 2004 m. liepos 19 d. pareikštas ieškinys Europos Bendrijų Komisijai
   (Byla T-292/04)
   (2004/C 251/48)
   Bylos kalba: italų
   2004 m. liepos 19 d. Europos Bendrijų Pirmosios instancijos teisme buvo pareikštas Caremar S.p.A. ir kt., atstovaujamų advokatų Gian Michele Roberti, Alessandra Franchi ir Guido Bellitti, ieškinys Europos Bendrijų Komisijai.
   Pareiškėjas Pirmosios instancijos teismo prašo:

               —

               panaikinti ginčijamą sprendimą ta apimtimi, kuria jame subsidijos, išmokėtos Caremar, Toremar, Siremar ir Saremar už viešosios paslaugos įsipareigojimus, pripažįstamos pagalba, numatyta Sutarties 87 straipsnyje;

               —

               arba panaikinti ginčijamą sprendimą ta apimtimi, kuria jame subsidijos, išmokėtos Caremar, Toremar, Siremar ir Saremar už viešosios paslaugos įsipareigojimus, pripažįstamos nauja, o ne esančia pagalba;

               —

               Priteisti iš Komisijos bylinėjimosi išlaidas.

         Teisiniai pagrindai ir pagrindiniai argumentai
   Teisiniai pagrindai ir argumentai yra panašūs į tuos, kurie nurodyti byloje T-265/04 (Adriatica di Navigazione/Komisija) (1).

      (1)  Dar nepaskelbta ES Oficialiajame leidinyje.


title: Byla C-375/10: 2010 m. liepos 27 d. pareikštas ieškinys byloje Europos Komisija prieš Ispanijos Karalystę

text:
               9.10.2010

               LT

               Europos Sąjungos oficialusis leidinys

               C 274/11

         2010 m. liepos 27 d. pareikštas ieškinys byloje Europos Komisija prieš Ispanijos Karalystę

   (Byla C-375/10)
   ()
   2010/C 274/16
   Proceso kalba: ispanų

      Šalys

      Ieškovė: Europos Komisija, atstovaujama G. Braun ir E. Adsera Ribera

      Atsakovė: Ispanijos Karalystė

      Ieškovės reikalavimai

               —

               Pripažinti, kad nepriėmusi visų įstatymų ir kitų teisės aktų, reikalingų 2007 m. liepos 11 d. Europos Parlamento ir Tarybos Direktyvai 2007/36/EB dėl naudojimosi tam tikromis akcininkų teisėmis bendrovėse, kurių akcijos įtrauktos į prekybą reguliuojamoje rinkoje (1) įgyvendinti arba bet kokiu atveju apie juos nepranešusi Komisijai, Ispanijos karalystė neįvykdė įsipareigojimų pagal tos direktyvos 15 straipsnį.

               —

               Priteisti iš Ispanijos Karalystės bylinėjimosi išlaidas.

      Ieškinio pagrindai ir pagrindiniai argumentai

   Terminas direktyvai 2007/36/EB perkelti į vidaus teisę baigėsi 2009 m. rugpjūčio 3 dieną.

      (1)  OL L 184, p. 17


title: Byla T-792/14 P: 2014 m. gruodžio 5 d. Eric Vanhalewyn pateiktas apeliacinis skundas dėl 2014 m. rugsėjo 25 d. Tarnautojų teismo sprendimo byloje F-101/13 Osorio ir kt./SEAE

text:
               9.2.2015

               LT

               Europos Sąjungos oficialusis leidinys

               C 46/57

         2014 m. gruodžio 5 d. Eric Vanhalewyn pateiktas apeliacinis skundas dėl 2014 m. rugsėjo 25 d. Tarnautojų teismo sprendimo byloje F-101/13 Osorio ir kt./SEAE

   (Byla T-792/14 P)
   (2015/C 046/73)
   Proceso kalba: prancūzų

      Šalys

      Apeliantas: Eric Vanhalewyn (Grand Baie, Mauricijaus sala), atstovaujamas advokatų S. Orlandi ir T. Martin

      Kita proceso šalis: Europos išorės veiksmų tarnyba (SEAE)

      Reikalavimai

   Apeliantas Bendrojo Teismo prašo:

               —

               panaikinti 2014 m. rugsėjo 25 d. Europos Sąjungos tarnautojų teismo (trečioji kolegija) sprendimą byloje F-87/12 (Osorio/SEAE);

               —

               pačiam priimti naują sprendimą:

                           —

                           panaikinti skundžiamą sprendimą;

                           —

                           priteisti iš SEAE bylinėjimosi išlaidas abiejose instancijose.

      Apeliacinio skundo pagrindai ir pagrindiniai argumentai

   Iš apeliacinio skundo matyti, kad apeliantas prašo panaikinti 2014 m. rugsėjo 25 d. Tarnautojų teismo (trečioji kolegija) sprendimą, priimtą byloje F–101/13 Osorio ir kt./SEAE.
   Grįsdamas apeliacinį skundą apeliantas remiasi trimis pagrindais.

               1.

               Pirmasis apeliacinio skundo pagrindas susijęs su teisės klaida, nes Tarnautojų teismas nusprendė, pirma, kad, tai, jog SEAE nepriėmė bendrųjų Europos Sąjungos pareigūnų tarnybos nuostatų (toliau – Pareigūnų tarnybos nuostatai) X priedo 10 straipsnio nuostatų pateisinama tuo, kad SEAE šios nuostatos taikymo aspektu buvo dar adaptacijos laikotarpyje ir, antra, kad pareigos priimti bendrąsias nuostatas pažeidimu apeliantas gali veiksmingai remtis, tik jei jis įrodo, kad Paskyrimų tarnyba šią nuostatą taikė savavališkai.

               2.

               Antrasis apeliacinio skundo pagrindas susijęs su Tarnautojų teismo padaryta teisės klaida, nes jis manė, kad SEAE tinkamai motyvavo skundžiamą sprendimą, nors priežastys, dėl kurių Paskyrimų tarnyba nesilaikė neigiamos Personalo komiteto nuomonės, nebuvo nurodytos.

               3.

               Trečiasis apeliacinio skundo pagrindas susijęs su Tarnautojų teismo teisės klaida, nes jis manė, kad Paskyrimų tarnyba, nesant bendrųjų nuostatų, galėjo atsižvelgti į kitus kriterijus, ne numatytus Pareigūnų tarnybos nuostatuose, tam, kad įvertintų gyvenimo sąlygų sudėtingumą tarnautojų, dirbančių ne Europos Sąjungoje, darbo vietoje.


title: Byla T-66/11: 2013 m. sausio 31 d. Bendrojo Teismo sprendimas byloje Present-Service Ullrich GmbH & Co. KG prieš VRDT — Punt Nou (babilu) (Bendrijos prekių ženklas — Protesto procedūra — Žodinio Bendrijos prekių ženklo „babilu“ paraiška — Ankstesnis žodinis Bendrijos prekių ženklas BABIDU — Santykinis atmetimo pagrindas — Galimybė supainioti — Paslaugų panašumas — Žymenų panašumas — Reglamento (EB) Nr. 207/2009 8 straipsnio 1 dalies b punktas)

text:
               16.3.2013

               LT

               Europos Sąjungos oficialusis leidinys

               C 79/13

         2013 m. sausio 31 d. Bendrojo Teismo sprendimas byloje Present-Service Ullrich GmbH & Co. KG prieš VRDT — Punt Nou (babilu)

   (Byla T-66/11) (1)

   (Bendrijos prekių ženklas - Protesto procedūra - Žodinio Bendrijos prekių ženklo „babilu“ paraiška - Ankstesnis žodinis Bendrijos prekių ženklas BABIDU - Santykinis atmetimo pagrindas - Galimybė supainioti - Paslaugų panašumas - Žymenų panašumas - Reglamento (EB) Nr. 207/2009 8 straipsnio 1 dalies b punktas)
   2013/C 79/22
   Proceso kalba: anglų

      Šalys

      Ieškovė: Present-Service Ullrich GmbH & Co. KG (Erlangenas, Vokietija), atstovaujama advokatų A Graf von Kalckreuth ir I. Stein

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama P. Bullock

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Punt Nou, SL (Valensija, Ispanija), atstovaujama advokato I. Sempere Massa

      Dalykas

   Ieškinys dėl 2010 m. lapkričio 19 d. VRDT antrosios apeliacinės tarybos sprendimo (byla R 773/2010-2), susijusio su protesto procedūra tarp Punt-Nou, SL ir Present-Service Ullrich GmbH & Co. KG.

      Rezoliucinė dalis

               1.

               Atmesti ieškinį.

               2.

               Priteisti iš Present-Service Ullrich GmbH & Co. KG bylinėjimosi išlaidas.

      (1)  OL C 89, 2011 3 19.


title: Byla T-463/12: 2014 m. lapkričio 6 d. Bendrojo Teismo sprendimas byloje Popp ir Zech/VRDT – Müller-Boré & Partner (MB) (Bendrijos prekių ženklas — Protesto procedūra — Žodinio Bendrijos prekių ženklo MB paraiška — Ankstesnis vaizdinis Bendrijos prekių ženklas „MB&P“  — Ankstesnio prekių ženklo naudojimas iš tikrųjų — Reglamento (EB) Nr. 207/2009 42 straipsnio 2 dalis ir 15 straipsnio 1 dalis — Santykinis atmetimo pagrindas — Galimybė supainioti — Reglamento Nr. 207/2009 8 straipsnio 1 dalies b punktas)

text:
               15.12.2014

               LT

               Europos Sąjungos oficialusis leidinys

               C 448/20

         2014 m. lapkričio 6 d. Bendrojo Teismo sprendimas byloje Popp ir Zech/VRDT – Müller-Boré & Partner (MB)

   (Byla T-463/12) (1)

   ((Bendrijos prekių ženklas - Protesto procedūra - Žodinio Bendrijos prekių ženklo MB paraiška - Ankstesnis vaizdinis Bendrijos prekių ženklas „MB&P“ - Ankstesnio prekių ženklo naudojimas iš tikrųjų - Reglamento (EB) Nr. 207/2009 42 straipsnio 2 dalis ir 15 straipsnio 1 dalis - Santykinis atmetimo pagrindas - Galimybė supainioti - Reglamento Nr. 207/2009 8 straipsnio 1 dalies b punktas))
   (2014/C 448/25)
   Proceso kalba: vokiečių

      Šalys

      Ieškovai: Eugen Popp (Miunchenas, Vokietija) ir Stefan M. Zech (Miunchenas), iš pradžių atstovaujami advokatų C. Rohnke ir M. Jacob, vėliau advokatų M. Jacob ir F. Thiering

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama D. Walicka

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Müller-Boré & Partner Patentanwälte (Miunchenas), iš pradžių atstovaujama advokatų T. Koerl ir E. Celenk, vėliau advokatų K. Kern ir B. Maneth

      Dalykas

   Ieškinys dėl 2012 m. liepos 19 d. VRDT pirmosios apeliacinės tarybos sprendimo (byla R 506/2011-1), susijusio su protesto procedūra tarp Müller-Boré & Partner Patentanwälte, vienos šalies, ir Eugen Popp ir Stefan M. Zech, kitos šalies.

      Rezoliucinė dalis

               1.

               Atmesti ieškinį.

               2.

               Priteisti iš Eugen Popp ir Stefan M. Zech bylinėjimosi išlaidas.

      (1)  OL C 379, 2012 12 8.


title: Byla C-516/09: 2009 m. gruodžio 11 d. Oberster Gerichtshof (Austrija) pateiktas prašymas priimti prejudicinį sprendimą byloje Tanja Borger prieš Tiroler Gebietskrankenkasse

text:
               13.3.2010

               LT

               Europos Sąjungos oficialusis leidinys

               C 63/25

         2009 m. gruodžio 11 d.Oberster Gerichtshof (Austrija) pateiktas prašymas priimti prejudicinį sprendimą byloje Tanja Borger prieš Tiroler Gebietskrankenkasse

   (Byla C-516/09)
   2010/C 63/41
   Proceso kalba: vokiečių

      Prašymą priimti prejudicinį sprendimą pateikęs teismas

      Oberster Gerichtshof

      Šalys pagrindinėje byloje

      Ieškovė: Tanja Borger

      Atsakovė: Tiroler Gebietskrankenkasse

      Prejudiciniai klausimai

               1.

               Ar 1971 m. birželio 14 d. Tarybos reglamento (EEB) Nr. 1408/71 (dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje (1)) 1 straipsnio a punktą reikia aiškinti taip, kad ši nuostata pusės metų laikotarpiui taikoma taip pat ir asmeniui, kuris pasibaigus dvejus metus pagal įstatymą trukusiam darbo santykių sustabdymui po vaiko gimimo su savo darbdaviu susitaria pratęsti vaiko priežiūros atostogas dar pusei metų, siekdamas gauti vaiko priežiūros pašalpą ar atitinkamą kompensaciją įstatyme nustatytą maksimalų laikotarpį, ir kuris po to nutraukia darbo santykius?

               2.

               Tuo atveju, jei į pirmąjį klausimą būtų atsakyta neigiamai:
               Ar Reglamento (EEB) Nr. 1408/71 1 straipsnio a punktą reikia aiškinti taip, kad ši nuostata pusės metų laikotarpiui taikoma taip pat ir asmeniui, kuris pasibaigus dvejus metus pagal įstatymą trukusiam darbo santykių sustabdymui po vaiko gimimo su savo darbdaviu susitaria pratęsti vaiko priežiūros atostogas dar pusei metų, jei šiuo laikotarpiu šis asmuo gauna vaiko priežiūros pašalpą ar atitinkamą kompensaciją?

      (1)  OL L 149, p. 2; 2004 m. specialusis leidimas lietuvių k., 5 sk., 1 t., p. 35.


title: Byla T-70/14: 2015 m. sausio 14 d. Bendrojo Teismo sprendimas byloje Melt Water/VRDT (Bendrijos prekių ženklas — Erdvinio Bendrijos prekių ženklo paraiška — Skaidraus cilindrinio butelio forma — Absoliutus atmetimo pagrindas — Skiriamojo požymio nebuvimas — Reglamento (EB) Nr. 207/2009 7 straipsnio 1 dalies b punktas)

text:
               23.2.2015

               LT

               Europos Sąjungos oficialusis leidinys

               C 65/34

         2015 m. sausio 14 d. Bendrojo Teismo sprendimas byloje Melt Water/VRDT

   (Byla T-70/14) (1)

   ((Bendrijos prekių ženklas - Erdvinio Bendrijos prekių ženklo paraiška - Skaidraus cilindrinio butelio forma - Absoliutus atmetimo pagrindas - Skiriamojo požymio nebuvimas - Reglamento (EB) Nr. 207/2009 7 straipsnio 1 dalies b punktas))
   (2015/C 065/47)
   Proceso kalba: lietuvių

      Šalys

      Ieškovė: Research and Production Company „Melt Water“ UAB (Klaipėda, Lietuva), atstovaujama advokatės V. Viešūnaitės

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama V. Melgar

      Dalykas

   Ieškinys, pareikštas dėl 2013 m. lapkričio 26 d. VRDT penktosios apeliacinės tarybos sprendimo (byla R 481/2013-5), susijusio su paraiška įregistruoti erdvinį žymenį, kurį sudaro skaidraus cilindrinio butelio forma, kaip Bendrijos prekių ženklą.

      Rezoliucinė dalis

               1.

               Atmesti ieškinį.

               2.

               Priteisti iš Research and Production Company „Melt Water“, UAB bylinėjimosi išlaidas

      (1)  OL C 112, 2014 4 14.


title: Byla F-45/09: 2010 m. birželio 15 d. Tarnautojų teismo (antroji kolegija) sprendimas byloje Lebedef-Caponi prieš Europos Komisiją (Viešoji tarnyba — Pareigūnai — Vertinimas — Tarnybinės veiklos vertinimo ataskaita — 2007 m. laikotarpio vertinimas — Ieškinys dėl panaikinimo — Akivaizdi vertinimo klaida — Personalo atstovai — Ad hoc grupės nuomonė)

text:
               31.7.2010

               LT

               Europos Sąjungos oficialusis leidinys

               C 209/53

         2010 m. birželio 15 d. Tarnautojų teismo (antroji kolegija) sprendimas byloje Lebedef-Caponi prieš Europos Komisiją

   (Byla F-45/09) (1)

   (Viešoji tarnyba - Pareigūnai - Vertinimas - Tarnybinės veiklos vertinimo ataskaita - 2007 m. laikotarpio vertinimas - Ieškinys dėl panaikinimo - Akivaizdi vertinimo klaida - Personalo atstovai - Ad hoc grupės nuomonė)
   2010/C 209/82
   Proceso kalba: prancūzų

      Šalys

      Ieškovė: Lebedef-Caponi (Senningerberg, Liuksemburgas), atstovaujama advokato F. Frabetti,

      Atsakovė: Europos Komisija, atstovaujama C. Berardis-Kayser ir G. Berscheid

      Dalykas

   Ieškovės tarnybinės veiklos vertinimo ataskaitos už 2007 m. panaikinimas.

      Sprendimo rezoliucinė dalis

               1.

               Atmesti ieškinį.

               2.

               Priteisti iš ieškovės bylinėjimosi išlaidas.

      (1)  OL C 153, 2009 7 4, p. 51.


title: Byla C-297/11: 2012 m. balandžio 19 d. Teisingumo Teismo (šeštoji kolegija) sprendimas byloje Europos Komisija prieš Graikijos Respubliką (Valstybės įsipareigojimų neįvykdymas — Direktyva 2000/60/EB — Sąjungos veiksmai vandens politikos srityje — Upės baseino valdymo planai — Paskelbimas — Informavimas ir konsultavimasis su visuomene — Nepranešimas Komisijai)

text:
               9.6.2012

               LT

               Europos Sąjungos oficialusis leidinys

               C 165/7

         2012 m. balandžio 19 d. Teisingumo Teismo (šeštoji kolegija) sprendimas byloje Europos Komisija prieš Graikijos Respubliką

   (Byla C-297/11) (1)

   (Valstybės įsipareigojimų neįvykdymas - Direktyva 2000/60/EB - Sąjungos veiksmai vandens politikos srityje - Upės baseino valdymo planai - Paskelbimas - Informavimas ir konsultavimasis su visuomene - Nepranešimas Komisijai)
   2012/C 165/11
   Proceso kalba: graikų

      Šalys

      Ieškovė: Europos Komisija, atstovaujama A. Marghelis ir I. Hadjiyiannis

      Atsakovė: Graikijos Respublika, atstovaujama G. Karipsiadis

      Dalykas

   Valstybės įsipareigojimų neįvykdymas — 2000 m. spalio 23 d. Europos Parlamento ir Tarybos direktyvos 2000/60/EB, nustatančios Bendrijos veiksmų vandens politikos srityje pagrindus (OL L 327, p. 1; 2004 m. specialusis leidimas lietuvių k., 15 sk., 5 t., p. 275), 13 straipsnio 1, 2, 3 ir 6 dalių, 14 straipsnio 1 dalies c punkto ir 15 straipsnio 1 dalies pažeidimas — Upės baseino valdymo planas — Paskelbimas — Informavimas ir konsultavimasis su visuomene — Valdymo planų kopijų nepateikimas Komisijai

      Rezoliucinė dalis

               1.

               Iki 2009 m. gruodžio 22 d. neparengusi upės baseino valdymo planų tiek upės baseino rajonams, kurie driekiasi tik jos teritorijoje, tiek tarptautinių upės baseino rajonams, ir iki 2010 m. kovo 22 d. nenusiuntusi Europos Komisijai upės baseino valdymo planų kopijos, Graikijos Respublika neįvykdė įsipareigojimų pagal 2000 m. spalio 23 d. Europos Parlamento ir Tarybos direktyvos 2000/60/EB, nustatančios Bendrijos veiksmų vandens politikos srityje pagrindus, 13 straipsnio 1–3 bei 6 dalis ir 15 straipsnio 1 dalį, ir, bet to, iki 2008 m. gruodžio 22 d. nepradėjusi informavimo ir atitinkamos konsultavimosi su visuomene dėl upės baseino valdymo planų procedūros, Graikijos Respublika neįvykdė įsipareigojimų pagal šios direktyvos 14 straipsnio 1 dalies c punktą.

               2.

               Priteisti iš Graikijos Respublikos bylinėjimosi išlaidas.

      (1)  OL C 238, 2011 8 13.


title: Byla T-99/05 2007 m. gegužės 10 d. Pirmosios instancijos teismo sprendimas Ispanija prieš Komisiją ( Žuvininkystė — Reglamentas (EB) Nr. 494/2002 — Jūros išteklių apsauga — Teisinis pagrindas — Nediskriminavimo principas — Pareiga motyvuoti )

text:
               23.6.2007

               LT

               Europos Sąjungos oficialusis leidinys

               C 140/21

         2007 m. gegužės 10 d. Pirmosios instancijos teismo sprendimas Ispanija prieš Komisiją

   (Byla T-99/05) (1)

   („Žuvininkystė - Reglamentas (EB) Nr. 494/2002 - Jūros išteklių apsauga - Teisinis pagrindas - Nediskriminavimo principas - Pareiga motyvuoti“)
   (2007/C 140/35)
   Proceso kalba: ispanų
   Šalys

      Ieškovė: Ispanijos Karalystė, atstovaujama N. Díaz Abad

      Atsakovė: Europos Bendrijų Komisija, atstovaujama T. van Rijn, F. Jimeno Fernández ir S. Pardo Quintillán
   Bylos dalykas
   Prašymas panaikinti 2002 m. kovo 19 d. Komisijos reglamento (EB) Nr. 494/2002, nustatančio papildomas technines priemones, skirtas merlūzų išteklių atkūrimui ICES III, IV, V, VI ir VII parajonių ir ICES VIII parajonio a, b, d ir e sektoriuose (OL L 77, p. 8)
   Sprendimo rezoliucinė dalis

               1.

               Atmesti ieškinį.

               2.

               Ispanijos Karalystė padengia savo ir Komisijos bylinėjimosi išlaidas.

      (1)  OL C 144, 2002 6 15 (ankstesnė byla — C-165/02).


title: Byla F-106/07: 2009 m. kovo 10 d. Tarnautojų teismo (pirmoji kolegija) sprendimas byloje Giaprakis prieš Regionų komitetą (Viešoji tarnyba — Pareigūnai — Atlyginimas — Dalies atlyginimo pervedimas ne į darbo vietos šalį — Ankstesniųjų Tarnybos nuostatų VII priedo 17 straipsnio 2 dalies b punktas — Taupomoji būsto sąskaita — Neteisėtai sumokėtų sumų grąžinimas — Sąlygos — Nepastovus pervedimas — Akivaizdus pažeidimo pobūdis)

text:
               1.5.2009

               LT

               Europos Sąjungos oficialusis leidinys

               C 102/38

         2009 m. kovo 10 d. Tarnautojų teismo (pirmoji kolegija) sprendimas byloje Giaprakis prieš Regionų komitetą

   (Byla F-106/07) (1)

   (Viešoji tarnyba - Pareigūnai - Atlyginimas - Dalies atlyginimo pervedimas ne į darbo vietos šalį - Ankstesniųjų Tarnybos nuostatų VII priedo 17 straipsnio 2 dalies b punktas - Taupomoji būsto sąskaita - Neteisėtai sumokėtų sumų grąžinimas - Sąlygos - Nepastovus pervedimas - Akivaizdus pažeidimo pobūdis)
   2009/C 102/56
   Proceso kalba: prancūzų

      Šalys

      Ieškovas: Stavros Giaprakis (Briuselis, Belgija), atstovaujamas advokato M.-A. Lucas

      Atsakovas: Europos Sąjungos Regionų komitetas, atstovaujamas P. Cervilla, padedamo advokato B. Wägenbaur

      Dalykas

   2006 m. lapkričio 21 d. Sprendimo dėl reikalavimo grąžinti sumas, sumokėtas ieškovui, remiantis daliai jo nuo 2004 m. balandžio mėn. iki 2005 m. birželio mėn. į Prancūziją pervesto atlyginimo taikytu korekciniu koeficientu, dėl tariamo šiam pervedimui nustatytų reikalavimų nesilaikymo, panaikinimas – Prašymas atlyginti nuostolius.

      Sprendimo rezoliucinė dalis

               1.

               Panaikinti 2006 m. lapkričio 21 d. Europos Sąjungos Regionų komiteto sprendimą, kuriuo reikalaujama grąžinti sumas, apskaičiuotas pagal daliai nuo 2004 m. balandžio mėn. iki 2005 m. birželio mėn. į Prancūziją perversto S. Giaprakis atlyginimo taikytą korekcinį koeficientą 1 246,06 euro sumai.

               2.

               Priteisti iš Europos Sąjungos Regionų komiteto grąžinti S. Giaprakis 12 406,06 euro sumą su palūkanomis, skaičiuojamomis nuo grąžinimo dienos iki faktinio sumokėjimo pagal Europos centrinio banko nustatytą normą, atitinkamu laikotarpiu taikomą pagrindinėms refinansavimo operacijoms, padidintą dviem punktais.

               3.

               Atmesti likusią ieškinio dalį.

               4.

               Europos Sąjungos Regionų komitetas padengia visas bylinėjimosi išlaidas.

      (1)  OL C 297, 2007 12 8, p. 49.


title: 2004 m. spalio 21 d. Teisingumo Teismo sprendimas (pirmoji kolegija), Byloje C-445/03 Europos Bendrijų Komisija prieš Liuksemburgo Didžiąją Hercogystę („Valstybės įsipareigojimų neįvykdymas — Laisvė teikti paslaugas — Priimančios valstybės narės nustatyti reikalavimai įmonėms, kurios į jos teritoriją komandiruoja trečiosios valstybės pilietybę turinčius, pagal darbo sutartį dirbančius darbuotojus“)

text:
               4.12.2004

               LT

               Europos Sąjungos oficialusis leidinys

               C 300/22

      TEISINGUMO TEISMO SPRENDIMAS

   (pirmoji kolegija)
   2004 m. spalio 21 d.
   Byloje C-445/03 Europos Bendrijų Komisija prieš Liuksemburgo Didžiąją Hercogystę (1)

   („Valstybės įsipareigojimų neįvykdymas - Laisvė teikti paslaugas - Priimančios valstybės narės nustatyti reikalavimai įmonėms, kurios į jos teritoriją komandiruoja trečiosios valstybės pilietybę turinčius, pagal darbo sutartį dirbančius darbuotojus“)
   (2004/C 300/46)
   Proceso kalba: prancūzų
   Byloje C-445/03 Europos Bendrijų Komisija, atstovaujama M. Patakia, prieš Liuksemburgo Didžiąją Hercogystę, atstovaujamą S. Schreiner, padedamo A. Rukavina, dėl pagal EB sutarties 226 straipsnį pareikšto ieškinio dėl įsipareigojimų neįvykdymo, Teisingumo Teismas (pirmoji kolegija), susidedantis iš kolegijos pirmininko P. Jann, teisėjų K. Lenaerts (pranešėjas), K. Schiemann, E. Juhász ir M. Ilešič; generalinis advokatas: D. Ruiz-Jarabo Colomer, sekretorius: R. Grass, 2004 m. spalio 21 d. priėmė sprendimą, kurio rezoliucinėje dalyje nurodyta:

               1)

               Nustatydama kitoje valstybėje narėje įsteigtiems paslaugų teikėjams, kurie siekia komandiruoti į jos teritoriją trečiosios valstybės pilietybę turinčius darbuotojus, reikalavimą dėl individualaus leidimo dirbti, kurio išdavimas priklauso nuo su darbo rinka susijusių faktorių, arba reikalavimą dėl kolektyvinio leidimo dirbti, kuris išduodamas tik išimtiniais atvejais, jei atitinkami darbuotojai komandiruojančioje įmonėje dirba pagal neterminuotą darbo sutartį bent šešis mėnesius iki jų komandiravimo, bei nustatydama šiems paslaugų teikėjams pareigą pateikti banko garantiją, Liuksemburgo Didžioji Hercogystė neįvykdė įsipareigojimų pagal EB sutarties 49 straipsnį.

               2)

               Priteisti iš Liuksemburgo Didžiosios Hercogystės bylinėjimosi išlaidas.

      (1)  OL C 289, 2003 11 29.


title: Byla C-366/12: 2012 m. rugpjūčio 1 d. Bundesfinanzhof (Vokietija) pateiktas prašymas priimti prejudicinį sprendimą byloje Finanzamt Dortmund-West prieš Klinikum Dortmund gGmbH

text:
               24.11.2012

               LT

               Europos Sąjungos oficialusis leidinys

               C 366/23

         2012 m. rugpjūčio 1 d.Bundesfinanzhof (Vokietija) pateiktas prašymas priimti prejudicinį sprendimą byloje Finanzamt Dortmund-West prieš Klinikum Dortmund gGmbH

   (Byla C-366/12)
   2012/C 366/40
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesfinanzhof

      Šalys pagrindinėje byloje

      Ieškovė: Finanzamt Dortmund-West

      Atsakovė: Klinikum Dortmund gGmbH

      Prejudiciniai klausimai

               1.

               Ar glaudžiai susijusi veikla turi būti susijusi su paslaugos teikimu, kaip tai suprantama pagal 1977 m. gegužės 17 d. Šeštosios Tarybos direktyvos 77/38/EEB (1) dėl valstybių narių apyvartos mokesčių įstatymų derinimo 6 straipsnio 1 dalį?

               2.

               Jei atsakymas į pirmąjį klausimą būtų neigiamas: ar veikla, glaudžiai susijusi su ligoninių ar kitomis sveikatos priežiūros paslaugomis, yra tik tuo atveju, jei šią veiklą vykdo tas pats apmokestinamasis asmuo, kuris taip pat teikia ligoninių ar kitas sveikatos priežiūros paslaugas?

               3.

               Jei atsakymas į antrąjį klausimą būtų neigiamas: ar glaudžiai susijusi veikla taip pat yra ir tuo atveju, jei sveikatos priežiūros paslaugos atleidžiamos nuo mokesčio ne pagal 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo 13 straipsnio A skirsnio 1 dalies b punktą, bet pagal šios nuostatos c punktą?

      (1)  OL L 145, p. 1; 2004 m. specialusis leidimas lietuvių k., 9 sk., 1 t., p. 23.


title: Byla T-405/04 2007 m. spalio 23 d. Pirmosios instancijos teismo sprendimas Borco-Marken-Import Matthiesen prieš VRDT (Caipi) (Bendrijos prekių ženklas — Žodinio Bendrijos prekių ženklo Caipi paraiška — Absoliutus atmetimo pagrindas — Apibūdinamasis požymis — Reglamento Nr. 40/94 7 straipsnio 1 dalies b ir c punktai)

text:
               8.12.2007

               LT

               Europos Sąjungos oficialusis leidinys

               C 297/38

         2007 m. spalio 23 d. Pirmosios instancijos teismo sprendimas Borco-Marken-Import Matthiesen prieš VRDT (Caipi)

   (Byla T-405/04) (1)

   (Bendrijos prekių ženklas - Žodinio Bendrijos prekių ženklo Caipi paraiška - Absoliutus atmetimo pagrindas - Apibūdinamasis požymis - Reglamento Nr. 40/94 7 straipsnio 1 dalies b ir c punktai)
   (2007/C 297/78)
   Proceso kalba: vokiečių
   Šalys

      Ieškovė: Borco-Marken-Import Matthiesen GmbH & Co. KG (Hamburgas, Vokietija), atstovaujama advokato M. Wolter

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama G. Schneider
   Dalykas
   Ieškinys dėl 2004 m. rugpjūčio 6 d. VRDT antrosios apeliacinės tarybos sprendimo (byla R 912/2002-2), susijusio su paraiška įregistruoti žodinį Bendrijos prekių ženklą Caipi, panaikinimo
   Rezoliucinė dalis

               1.

               Atmesti ieškinį.

               2.

               Ieškovė padengia bylinėjimosi išlaidas.

      (1)  OL C 314, 2004 12 18.


title: Byla C-212/13: 2013 m. balandžio 19 d. Nejvyšší správní soud (Čekijos Respublika) pateiktas prašymas priimti prejudicinį sprendimą byloje František Ryneš prieš Úřad pro ochranu osobních údajů

text:
               20.7.2013

               LT

               Europos Sąjungos oficialusis leidinys

               C 207/11

         2013 m. balandžio 19 d.Nejvyšší správní soud (Čekijos Respublika) pateiktas prašymas priimti prejudicinį sprendimą byloje František Ryneš prieš Úřad pro ochranu osobních údajů

   (Byla C-212/13)
   2013/C 207/19
   Proceso kalba: čekų

      Prašymą priimti prejudicinį sprendimą pateikęs teismas

      Nejvyšší správní soud

      Šalys pagrindinėje byloje

      Pareiškėjas: František Ryneš

      Atsakovė: Úřad pro ochranu osobních údajů

      Prejudicinis klausimas

   Ar šeimos būste įrengtos vaizdo stebėjimo sistemos naudojimą, siekiant apsaugoti būsto savininkų turtą, sveikatą ir gyvybę, galima laikyti asmens duomenų tvarkymu, atliekamu „fizinio asmens, užsiimančio tik asmenine ar namų ūkio veikla“, kaip tai suprantama pagal Direktyvos 95/46/EB (1) 3 straipsnio 2 dalį, net jei tokia sistema filmuoja viešąją erdvę?

      (1)  OL L 281, p. 31; 2004 m. specialusis leidimas lietuvių k., 13 sk., 15 t., p. 355.


title: Byla T-370/09: 2009 m. rugsėjo 18 d. pareikštas ieškinys byloje GDF Suez prieš Komisiją

text:
               21.11.2009

               LT

               Europos Sąjungos oficialusis leidinys

               C 282/54

         2009 m. rugsėjo 18 d. pareikštas ieškinys byloje GDF Suez prieš Komisiją

   (Byla T-370/09)
   2009/C 282/102
   Proceso kalba: prancūzų

      Šalys

      Ieškovė: GDF Suez (Paryžius, Prancūzija), atstovaujama advokatų J.-P. Gunther ir C. Breuvart

      Atsakovė: Europos Bendrijų Komisija

      Ieškovės reikalavimai

               —

               Visiškai arba iš dalies panaikinti sprendimo 1 straipsnį, kuriuo pripažįstama, kad GDF Suez pažeidė EB 81 straipsnio 1 dalies nuostatas, kai gamtinių dujų sektoriuje sudarytame susitarime ir suderintuose veiksmuose dalyvavo vėliausiai nuo 1980 m. sausio 1 d. iki 2005 m. rugsėjo 30 d., kiek tai susiję su Vokietijoje padarytu pažeidimu, ir vėliausiai nuo 2000 m. rugpjūčio 10 d. iki 2005 m. rugsėjo 30 d., kiek tai susiję su Prancūzijoje padarytu pažeidimu, ir dėl šios priežasties taip pat panaikinti sprendimo 3 straipsnį, kuriuo GDF Suez nurodoma nutraukti 1 straipsnyje paminėtus ar turinčius tokį patį arba panašų tikslą ar poveikį pažeidimus.

               —

               Nepatenkinus pirmojo reikalavimo, panaikinti arba labai sumažinti baudą, kuri sprendimo 2 straipsniu buvo paskirta GDF Suez.

               —

               Priteisti iš Komisijos bylinėjimosi šioje instancijoje išlaidas.

      Ieškinio pagrindai ir pagrindiniai argumentai

   Šiuo ieškiniu GDF Suez visų pirma prašo visiškai arba iš dalies panaikinti 2009 m. liepos 8 d. Europos Komisijos galutinį sprendimą C(2009) 5355 dėl EB 81 straipsnio taikymo procedūros (byla COMP/39.401 — E.ON/GDF), susijusį su gamtinių dujų sektoriuje sudarytu susitarimu ir suderintais veiksmais. Nepatenkinus pirmojo reikalavimo, ieškovė prašo panaikinti arba, nepanaikinus, sumažinti šiuo sprendimu jai paskirtą baudą.
   Grįsdama savo pagrindinį prašymą panaikinti sprendimą ieškovė nurodo keturis pagrindus, susijusius su:

               —

               EB 81 straipsnio, teisės į gynybą ir motyvavimo pareigos, kiek tai susiję su GDF Suez ir E.ON/E.ON Ruhrgas susitarimo ir (arba) suderintų veiksmų egzistavimu iki 2000 m. rugpjūčio mėnesio, pažeidimu, nes

                           —

                           iki 2000 m. rugpjūčio mėnesio 1995 m. raštai neturėjo konkurenciją ribojančio tikslo ir poveikio,

                           —

                           iki 2000 m. rugpjūčio mėnesio nebuvo daromas poveikis Bendrijos vidaus prekybai ir

                           —

                           nėra jokių įrodymų apie nurodyto pažeidimo buvimą nuo 1980 m. sausio iki 1999 m. vasario mėnesio;

               —

               EB 81 straipsnio, teisės į gynybą ir motyvavimo pareigos, kiek tai susiję su GDF Suez ir E.ON/E.ON Ruhrgas susitarimo ir (arba) suderintų veiksmų egzistavimu po 2000 m. rugpjūčio mėnesio, pažeidimu, nes

                           —

                           nuo 1980 m. sausio 1 d. iki 2005 m. rugsėjo 30 d. nebuvo vieno ir tęstinio pažeidimo, ir todėl nebuvo 1975 m. raštų nurodymų,

                           —

                           šalys nebuvo suderinusios valios taikyti 1975 m. raštus po 2000 m. rugpjūčio mėnesio,

                           —

                           akivaizdžiai klaidingai buvo įvertinti GDF Suez ir E.ON/E.ON Ruhrgas susirinkimai ir susirašinėjimas ir

                           —

                           nebuvo įvertintas GDF Suez veiklos Vokietijoje ir E.ON/E.ON Ruhrgas veiklos Prancūzijoje savarankiškumas.

               —

               akivaizdžiu nebuvimu įrodymų apie tai, kad egzistuoja susitarimas ir (arba) suderinti veiksmai, kuriais siekiama Prancūzijoje apriboti E.ON/E.ON Ruhrgas naudojimąsi dujomis, tiekiamomis dujotiekiu MEGAL, nes

                           —

                           Prancūzijos rinkoje nebuvo jokio pažeidimo, kurį lėmė „Direktion G“ raštas,

                           —

                           akivaizdžiai klaidingai aiškinami GDF Suez ir E.ON/E.ON Ruhrgas susirinkimai ir susirašinėjimas dėl Prancūzijos,

                           —

                           egzistuoja išlyga, susijusi su GDF Suez pagal teisės aktus turimu dujų importo ir tiekimo monopoliu Prancūzijoje iki dujų rinkos liberizavimo 2003 m. sausio mėnesį,

               —

               faktinėmis ir teisinėmis EB 81 straipsnio taikymo klaidomis, kiek tai susiję su GDF Suez ir E.ON/E.ON Ruhrgas susitarimo ir (arba) suderintų veiksmų egzistavimu po 2000 m. rugpjūčio mėnesio.

         Grįsdama papildomą prašymą panaikinti baudą ieškovė nurodo vienintelį pagrindą, susijusį su vienodo požiūrio, proporcingumo ir negaliojimo atgal principų pažeidimu.
   Grįsdama prašymą sumažinti baudą, pateiktą jei nebūtų patenkintas prašymas panaikinti baudą, ieškovė nurodo šešis pagrindus, susijusius su:

               —

               tuo, kad nurodytas pažeidimas, susijęs su Prancūzijos dujų rinkomis, nebuvo pakankamai teisiškai įrodytas ir tuo, kad ginčijamame sprendime šiuo klausimu nėra nurodyti motyvai,

               —

               vienodo požiūrio ir proporcingumo principų pažeidimu, nes tokia pati bauda buvo paskirta GDF Suez ir E.ON/E.ON Ruhrgas,

               —

               klaidingu pažeidimo trukmės vertinimu,

               —

               klaidingu pažeidimo sunkumo vertinimu,

               —

               klaidingu būtinybės GDF Suez taikyti 15 % prisijungimo mokestį vertinimu ir

               —

               klaidingu švelninančių aplinkybių vertinimu.


title: Byla T-165/04 2006 m. liepos 13 d. Pirmosios instancijos teismo sprendimas Vounakis prieš Komisiją (Pareigūnai — Karjeros raidos ataskaita — 2001-2002 metų įvertinimas — Vertintojo apeliacine tvarka nekompetentingumas — Akivaizdi vertinimo klaida — Motyvavimo pareiga)

text:
               16.9.2006

               LT

               Europos Sąjungos oficialusis leidinys

               C 224/36

         2006 m. liepos 13 d. Pirmosios instancijos teismo sprendimas Vounakis prieš Komisiją

   (Byla T-165/04) (1)

   (Pareigūnai - Karjeros raidos ataskaita - 2001-2002 metų įvertinimas - Vertintojo apeliacine tvarka nekompetentingumas - Akivaizdi vertinimo klaida - Motyvavimo pareiga)
   (2006/C 224/78)
   Proceso kalba: prancūzų
   Šalys

      Ieškovas: Hippocrate Vounakis (Wezembeek-Oppem, Belgija), atstovaujamas advokatų S. Orlandi, A. Coolen, J.-N. Louis ir E. Marchal

      Atsakovė: Europos Bendrijų Komisija, atstovaujama G. Berscheid ir V. Joris
   Bylos dalykas
   Prašymas panaikinti 2003 m. gegužės 23 d. sprendimą, patvirtinantį ataskaitą apie ieškovo karjeros raidą nuo 2001 m. liepos 1 d. iki 2002 m. gruodžio 31 d.
   Sprendimo rezoliucinė dalis

               1.

               Panaikinti 2003 m. gegužės 23 d. sprendimą, patvirtinantį ataskaitą apie ieškovo karjeros raidą nuo 2001 m. liepos 1 d. iki 2002 m. gruodžio 31 d., tiek, kiek jis susijęs su dalimi „Elgesys tarnyboje“.

               2.

               Atmesti likusią ieškinio dalį.

               3.

               Komisija padengia savo bylinėjimosi išlaidas ir trečdalį ieškovo patirtų bylinėjimosi išlaidų.

               4.

               Ieškovas padengia du trečdalius savo bylinėjimosi išlaidų.

      (1)  OL C 179, 2004 7 10.


title: 2005 m. spalio 27 d.  Teisingumo Teismo sprendimas (antroji kolegija), Sujungtose bylose C-187/04 ir C-188/04  Europos Bendrijų Komisija prieš Italijos Respubliką  (Valstybės įsipareigojimų neįvykdymas — Direktyva 93/37/EEB — Viešieji darbų pirkimai — Viešųjų darbų koncesijos sutartis — Paskelbimo taisyklės)

text:
               11.2.2006

               LT

               Europos Sąjungos oficialusis leidinys

               C 36/11

      TEISINGUMO TEISMO SPRENDIMAS

   (antroji kolegija)
   2005 m. spalio 27 d.
   Sujungtose bylose C-187/04 ir C-188/04 Europos Bendrijų Komisija prieš Italijos Respubliką
       (1)

   (Valstybės įsipareigojimų neįvykdymas - Direktyva 93/37/EEB - Viešieji darbų pirkimai - Viešųjų darbų koncesijos sutartis - Paskelbimo taisyklės)
   (2006/C 36/20)
   Proceso kalba: italų
   Sujungtose bylose C-187/04 ir C-188/04 dėl 2004 m. balandžio 22 d. pagal EB 226 straipsnį pareikšto ieškinio dėl įsipareigojimų neįvykdymo, Europos Bendrijų Komisija, atstovaujama K. Wiedner ir advokato G. Bambara, prieš Italijos Respubliką, atstovaujamą I. M. Braguglia ir advokato M. Fiorilli, Teisingumo Teismas (antroji kolegija), kurį sudaro kolegijos pirmininkas C. W. A. Timmermans ir teisėjai J. Makarczyk (pranešėjas), R. Silva de Lapuerta, P. Kūris ir J. Klučka generalinis advokatas D. Ruiz-Jarabo Colomer, sekretorius R. Grass, 2005 m. spalio 27 d. priėmė sprendimą, kurio rezoliucinėje dalyje nurodyta:

               1.

               Pripažinti, jog, kadangi viešoji įstaiga ANAS SpA tiesioginės koncesijos sutartimi suteikė automagistralių Valtrompia ir Pedemontana Veneta Ovest, statybos ir tvarkymo koncesiją Società per l'autostrada Brescia-Verona-Vicenza-Padova pA, iš anksto nepaskelbusi pranešimo apie sutartį ir neįvykdžiusi su tuo susijusių reikalavimų, Italijos Respublika neįvykdė įsipareigojimų pagal 1993 m. birželio 14 d. Tarybos direktyvą 93/37/EEB dėl viešojo darbų pirkimo sutarčių sudarymo tvarkos derinimo ir ypač pagal šios Direktyvos 3 straipsnio 1 dalį ir 11 straipsnio 3, 6 ir 7 dalis.

               2.

               Priteisti iš Italijos Respublikos bylinėjimosi išlaidas.

      (1)  OL C 179, 2004 7 10

      OL C 168, 2004 6 26


title: Byla C-316/15: 2016 m. lapkričio 16 d. Teisingumo Teismo (trečioji kolegija) sprendimas byloje (Supreme Court of the United Kingdom (Jungtinė Karalystė) prašymas priimti prejudicinį sprendimą) The Queen, prašoma Timothy Martin Hemming, veikiančio komerciniu pavadinimu „Simply Pleasure Ltd“, ir kt./Westminster City Council (Prašymas priimti prejudicinį sprendimą — Laisvė teikti paslaugas — Direktyva 2006/123/EB — 13 straipsnio 2 dalis — Leidimų išdavimo procedūros — Išlaidų, patirtų dėl tokių procedūrų, sąvoka)

text:
               16.1.2017

               LT

               Europos Sąjungos oficialusis leidinys

               C 14/12

         2016 m. lapkričio 16 d. Teisingumo Teismo (trečioji kolegija) sprendimas byloje (Supreme Court of the United Kingdom (Jungtinė Karalystė) prašymas priimti prejudicinį sprendimą) The Queen, prašoma Timothy Martin Hemming, veikiančio komerciniu pavadinimu „Simply Pleasure Ltd“, ir kt./Westminster City Council

   (Byla C-316/15) (1)

   ((Prašymas priimti prejudicinį sprendimą - Laisvė teikti paslaugas - Direktyva 2006/123/EB - 13 straipsnio 2 dalis - Leidimų išdavimo procedūros - Išlaidų, patirtų dėl tokių procedūrų, sąvoka))
   (2017/C 014/15)
   Proceso kalba: anglų

      Prašymą priimti prejudicinį sprendimą pateikęs teismas

      Supreme Court of the United Kingdom

      Šalys pagrindinėje byloje

      Ieškovai: The Queen, prašoma Timothy Martin Hemming, veikiančio komerciniu pavadinimu „Simply Pleasure Ltd“, James Alan Poulton, Harmony Ltd, Gatisle Ltd, veikiančios komerciniu pavadinimu „Janus“, Winart Publications Ltd, Darker Enterprises Ltd, Swish Publications Ltd

      Atsakovė: Westminster City Council

      dalyvaujant: The Architects’ Registration Board, The Solicitors’ Regulation Authority, The Bar Standards Board, The Care Quality Commission, The Farriers’ Registration Council, The Law Society, The Bar Council, The Local Government Association, Her Majesty’s Treasury

      Rezoliucinė dalis

   2006 m. gruodžio 12 d. Europos Parlamento ir Tarybos direktyvos 2006/123/EB dėl paslaugų vidaus rinkoje 13 straipsnio 2 dalis turi būti aiškinama taip, kad pagal ją tokiomis aplinkybėmis, kaip nagrinėjamosios pagrindinėje byloje, draudžiamas reikalavimas pateikiant prašymą išduoti ar pratęsti leidimą sumokėti mokestį, kurio dalį sudaro su atitinkamos leidimų išdavimo tvarkos valdymu ir priežiūra susijusios sąnaudos, net jeigu ši dalis grąžinama atmetus tą paraišką.

      (1)  OL C 311, 2015 9 21.


title: Byla C-453/04  2006 m. birželio 1 d.  Teisingumo Teismo (antroji kolegija) sprendimas ( Landgericht Berlin (Vokietija)  prašymas priimti prejudicinį sprendimą) —  innoventif Ltd  (Įsisteigimo laisvė — EB 43 ir 48 straipsniai — Uždarosios akcinės bendrovės, įsteigtos kitoje valstybėje narėje, filialas — Veiklos sričių įregistravimas nacionaliniame juridinių asmenų registre — Reikalavimas sumokėti visų veiklos sričių paskelbimo išlaidų avansą — Suderinamumas)

text:
               29.7.2006

               LT

               Europos Sąjungos oficialusis leidinys

               C 178/3

         2006 m. birželio 1 d. Teisingumo Teismo (antroji kolegija) sprendimas (Landgericht Berlin (Vokietija) prašymas priimti prejudicinį sprendimą) — innoventif Ltd

   (Byla C-453/04) (1)

   (Įsisteigimo laisvė - EB 43 ir 48 straipsniai - Uždarosios akcinės bendrovės, įsteigtos kitoje valstybėje narėje, filialas - Veiklos sričių įregistravimas nacionaliniame juridinių asmenų registre - Reikalavimas sumokėti visų veiklos sričių paskelbimo išlaidų avansą - Suderinamumas)
   (2006/C 178/04)
   Proceso kalba: vokiečių
   Prašymą priimti prejudicinį sprendimą pateikęs teismas
   Landgericht Berlin
   Šalis pagrindinėje byloje
   Ieškovė: innoventif Ltd
   Dalykas
   Prašymas priimti prejudicinį sprendimą — Landgericht Berlin — EB sutarties 43 ir 48 straipsnių išaiškinimas — Kapitalo bendrovės, turinčios buveinę kitoje valstybėje narėje, filialo įregistravimas įmonių registre, priklausantis nuo avanso, apskaičiuojamo atsižvelgiant į numatomas išlaidas, susijusias su paskelbimu apie veiklos sritis taip, kaip jos nurodytos bendrovės įstatuose, sumokėjimo
   Rezoliucinė dalis

      EB 43 ir 48 straipsniams neprieštarauja valstybės narės teisės aktas, pagal kurį kitoje valstybėje narėje įsteigtos uždarosios akcinės bendrovės filialo įregistravimas juridinių asmenų registre priklauso nuo šios bendrovės steigimo sandoryje nurodytų veiklos sričių paskelbimo numatomų išlaidų avanso sumokėjimo.

      (1)  OL C 6, 2005 1 8.


title: Byla C-348/15: 2016 m. lapkričio 17 d. Teisingumo Teismo (pirmoji kolegija) sprendimas byloje (Verwaltungsgerichtshof (Austrija) prašymas priimti prejudicinį sprendimą) Stadt Wiener Neustadt/Niederösterreichische Landesregierung (Prašymas priimti prejudicinį sprendimą — Tam tikrų valstybės ir privačių projektų poveikio aplinkai vertinimas — Direktyva 85/337/EEB — Direktyva 2011/92/ES — Taikymo sritis — „Konkretaus nacionalinio teisės akto“ sąvoka — Neatliktas poveikio aplinkai vertinimas — Galutinis sutikimas — Poveikio aplinkai vertinimo neatlikimo legalizavimas a posteriori priimtu teisės aktu — Bendradarbiavimo principas — ESS 4 straipsnis)

text:
               16.1.2017

               LT

               Europos Sąjungos oficialusis leidinys

               C 14/13

         2016 m. lapkričio 17 d. Teisingumo Teismo (pirmoji kolegija) sprendimas byloje (Verwaltungsgerichtshof (Austrija) prašymas priimti prejudicinį sprendimą) Stadt Wiener Neustadt/Niederösterreichische Landesregierung

   (Byla C-348/15) (1)

   ((Prašymas priimti prejudicinį sprendimą - Tam tikrų valstybės ir privačių projektų poveikio aplinkai vertinimas - Direktyva 85/337/EEB - Direktyva 2011/92/ES - Taikymo sritis - „Konkretaus nacionalinio teisės akto“ sąvoka - Neatliktas poveikio aplinkai vertinimas - Galutinis sutikimas - Poveikio aplinkai vertinimo neatlikimo legalizavimas a posteriori priimtu teisės aktu - Bendradarbiavimo principas - ESS 4 straipsnis))
   (2017/C 014/16)
   Proceso kalba: vokiečių

      Prašymą priimti prejudicinį sprendimą pateikęs teismas

      Verwaltungsgerichtshof

      Šalys pagrindinėje byloje

      Ieškovė: Stadt Wiener Neustadt

      Atsakovė: Niederösterreichische Landesregierung

      dalyvaujant: .A.S.A. Abfall Service AG

      Rezoliucinė dalis

   1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio aplinkai vertinimo, iš dalies pakeistos 1997 m. kovo 3 d. Tarybos direktyva 97/11/EB, 5 straipsnio 1 dalis turi būti aiškinama taip, kad į jos taikymo sritį patenka projektas, kuriam taikoma teisės akto nuostata, kaip nagrinėjamoji pagrindinėje byloje, pagal kurią sutikimas dėl projekto yra laikomas teisėtai duotu tuo atveju, kai sprendimas dėl šio projekto priimtas pažeidžiant poveikio aplinkai vertinimo pareigą, bet pasibaigus terminui pareikšti ieškinį dėl jo panaikinimo. Sąjungos teisė draudžia tokią teisės akto nuostatą tiek, kiek joje numatyta, kad turi būti laikoma, jog buvo atliktas išankstinis tokio projekto poveikio aplinkai vertinimas.

      (1)  OL C 363, 2015 11 3.


title: Byla C-244/14: 2014 m. gegužės 20 d. pareikštas ieškinys byloje Europos Komisija/Austrijos Respublika

text:
               4.8.2014

               LT

               Europos Sąjungos oficialusis leidinys

               C 253/18

         2014 m. gegužės 20 d. pareikštas ieškinys byloje Europos Komisija/Austrijos Respublika

   (Byla C-244/14)
   2014/C 253/23
   Proceso kalba: vokiečių

      Šalys

      Ieškovė: Europos Komisija, atstovaujama G. Braun ir J. Hottiaux

      Atsakovė: Austrijos Respublika

      Ieškovės reikalavimai

   Ieškovė prašo:

               —

               pripažinti, kad Austrijos Respublika neįvykdė įsipareigojimų pagal Direktyvą 2004/49/EB, nes nevisiškai perkėlė šios direktyvos 3 straipsnio k punktą, 10 straipsnio 5 dalį, 11 straipsnio 2 dalį, 17 straipsnio 1 dalį, 19 straipsnio 2 dalį, 22 straipsnio 3 dalį ir 25 straipsnio 3 dalį,

               —

               priteisti iš Austrijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Patikrinus teisinę situaciją Austrijos Respublikoje, Komisijai kilo abejonių dėl teisingo kai kurių Direktyvos 2004/49/EB (1) nuostatų perkėlimo. Abejonės iš esmės susijusios su nuostatomis dėl saugos sertifikatų ir įgaliojimų saugos srityje, nacionalinės saugos institucijos, tyrimų, tyrimo įstaigos ir rekomendacijų saugos srityje.

      (1)  OL L 164, p. 44; 2004 m. specialusis leidimas lietuvių k., 7 sk., 8 t., p. 227.


title: Byla C-300/04 Raad van State 2004 m. liepos 13 d. sprendimu pateiktas prašymas priimti prejudicinį sprendimą byloje M. G. Eman ir O. B. Sevinger prieš College van burgemeester en wethouders van Den Haag

text:
               11.9.2004

               LT

               Europos Sąjungos oficialusis leidinys

               C 228/28

         Raad van State 2004 m. liepos 13 d. sprendimu pateiktas prašymas priimti prejudicinį sprendimą byloje M. G. Eman ir O. B. Sevinger prieš College van burgemeester en wethouders van Den Haag
   (Byla C-300/04)
   (2004/C 228/58)
   Raad van State 2004 m. liepos 13 d. kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. liepos 15 d., priimti prejudicinį sprendimą byloje M. G. Eman ir O. B. Sevinger prieš College van burgemeester en wethouders van Den Haag.
   Raad van State prašo Teisingumo Teismo atsakyti į šiuos klausimus:

               1)

               Ar Sutarties antroji dalis taikoma asmenims, turintiems valstybės narės pilietybę ir, nuolatinę gyvenamąją vietą ar gyvenamąją vietą teritorijose, priskiriamose užjūrio šalims ir teritorijoms, minimoms EB sutarties 299 straipsnio 3 dalyje ir palaikantiems specialius santykius su šia valstybe nare?

               2)

               Jei atsakymas yra neigiamas – ar valstybėms narėms yra leidžiama, atsižvelgiant į EB sutarties 17 straipsnio 1 dalies antrą sakinį, suteikti jų pilietybę asmenims, turintiems nuolatinę gyvenamąją vietą ar gyvenamąją vietą užjūrio šalyse ir teritorijose, minimose EB sutarties 299 straipsnio 3 dalyje?

               3)

               Ar EB sutarties 19 straipsnio 2 dalis, skaitoma kartu su EB sutarties 189 straipsniu ir 190 straipsnio 1 dalimi, turi būti aiškinama kaip reiškianti, kad išskyrus valstybių narių teisės sistemoje numatytas įprastas išimtis, susijusias, be kita ko, su balsavimo teisės atėmimu dėl nuteisimo baudžiamąja tvarka ar neveiksnumo, Sąjungos piliečio, turinčio nuolatinę gyvenamąją vietą ar gyvenamąją vietą užjūrio šalyse ir teritorijose, statusas automatiškai suteikia jam teisę balsuoti ar būti kandidatu per Europos Parlamento rinkimus?

               4)

               Ar EB sutarties 17 straipsnis ir 19 straipsnio 2 dalis skaitomi kartu, atsižvelgiant į Europos žmogaus teisių teismo pateiktą Protokolo 3 straipsnio 1 pastraipos išaiškinimą, nesuteikia asmenims, nesantiems Sąjungos piliečiais, teisės balsuoti ir būti kandidatais per Europos Parlamento rinkimus?

               5)

               Ar Bendrijos teisė nustato reikalavimus, susijusius su teisių atstatymo pobūdžiu tuo atveju, kai nacionalinis teismas, atsižvelgęs inter alia į Europos Bendrijų Teisingumo Teismo pateiktus atsakymus į pirmiau nurodytus klausimus, mano, kad Nyderlandų piliečiai, turintys nuolatinę gyvenamąją vietą ar gyvenamąją vietą Nyderlandų Antilų salose ir Aruboje, buvo neteisingai neįrašyti į 2004 m. birželio 10 d. rinkimų sąrašus?


title: Byla C-434/05 Nyderlandų  Hoge Raad 2005 m. gruodžio 2 d.  nutartimi pateiktas prašymas priimti prejudicinį sprendimą byloje  Stichting Regionaal Opleidingen Centrun Noord-Kennemerland/West-Friesland (Horizon College )  prieš Staatssecretaris van Financiën

text:
               25.3.2006

               LT

               Europos Sąjungos oficialusis leidinys

               C 74/2

         Nyderlandų Hoge Raad2005 m. gruodžio 2 d. nutartimi pateiktas prašymas priimti prejudicinį sprendimą byloje Stichting Regionaal Opleidingen Centrun Noord-Kennemerland/West-Friesland (Horizon College) prieš Staatssecretaris van Financiën

   (Byla C-434/05)
   (2006/C 74/03)
   Proceso kalba: olandų
   Nyderlandų Hoge Raad2005 m. gruodžio 2 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. gruodžio 5 d., priimti prejudicinį sprendimą byloje Stichting Regionaal Opleidingen Centrun Noord-Kennemerland/West-Friesland (Horizon College) prieš Staatssecretaris van Financiën.
   Nyderlandų Hoge Raad prašo Teisingumo Teismo atsakyti į šiuos klausimus:

               1.

               Ar Šeštosios direktyvos (1) 13 straipsnio A skirsnio 1 dalies i punktą reikia aiškinti taip, kad švietimo paslaugų teikimas apima atlygintiną mokytojo siuntimą į švietimo instituciją, kad jis šioje švietimo institucijoje laikinai teiktų mokymo paslaugas srityje, už kurią ji atsakinga?

               2.

               Jei atsakymas į pirmą klausimą neigiamas, ar sąvoka „su jomis glaudžiai susijusios paslaugos“ aiškintina kaip apimanti ir pirmame klausime aprašytą paslaugą?

               3.

               Ar atsakymams į šiuos klausimus turi reikšmės tai, kad mokytoją siunčiantis subjektas irgi yra švietimo institucija?

      (1)  1977 m. gegužės 17 d. Šeštoji Tarybos direktyva 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1)


title: Byla T-537/11: 2013 m. balandžio 19 d. Bendrojo Teismo sprendimas byloje Hultafors Group prieš VRDT — Società Italiana Calzature (Snickers) (Bendrijos prekių ženklas — Protesto procedūra — Vaizdinio Bendrijos prekių ženklo „Snickers“ paraiška — Ankstesnis žodinis nacionalinis prekių ženklas KICKERS — Galimybė supainioti — Reglamento (EB) Nr. 207/2009 8 straipsnio 1 dalies b punktas)

text:
               1.6.2013

               LT

               Europos Sąjungos oficialusis leidinys

               C 156/42

         2013 m. balandžio 19 d. Bendrojo Teismo sprendimas byloje Hultafors Group prieš VRDT — Società Italiana Calzature (Snickers)

   (Byla T-537/11) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo „Snickers“ paraiška - Ankstesnis žodinis nacionalinis prekių ženklas KICKERS - Galimybė supainioti - Reglamento (EB) Nr. 207/2009 8 straipsnio 1 dalies b punktas)
   2013/C 156/77
   Proceso kalba: anglų

      Šalys

      Ieškovė: Hultafors Group AB (Bolebigdas, Švedija), atstovaujama advokatų A. Rasmussen ir T. Swanstrøm

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama P. Bullock

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Società Italiana Calzature SpA (Milanas, Italija), atstovaujama advokatų G. Cantalupi, A. Rapisardi ir C. Ginevra

      Dalykas

   Ieškinys dėl 2011 m. rugpjūčio 9 d. VRDT ketvirtosios apeliacinės tarybos sprendimo (byla R 2519/2010-4), susijusio su protesto procedūra tarp Società Italiana Calzature SpA ir Hultafors Group AB.

      Rezoliucinė dalis

               1.

               Atmesti ieškinį.

               2.

               Priteisti iš Hultafors Group AB bylinėjimosi išlaidas, kurias patyrė Vidaus rinkos derinimo tarnyba (prekių ženklams ir pramoniniam dizainui) ir Società Italiana Calzature SpA per procesą Bendrajame Teisme ir Società Italiana Calzature SpA per procedūrą apeliacinėje taryboje.

      (1)  OL C 362, 2011 12 10.


title: Byla T-77/08: 2012 m. vasario 2 d. Bendrojo Teismo sprendimas byloje Dow Chemical prieš Komisiją (Konkurencija — Karteliai — Chloropreninio kaučiuko rinka — Sprendimas, kuriuo konstatuojamas EB 81 straipsnio ir EEE susitarimo 53 straipsnio pažeidimas — Kainų nustatymas — Rinkos pasidalijimas — Neteisėtų veiksmų inkriminavimas — Bendra įmonė — Baudų apskaičiavimo metodo gairės — Lengvinančios aplinkybės — Bendradarbiavimas)

text:
               17.3.2012

               LT

               Europos Sąjungos oficialusis leidinys

               C 80/15

         2012 m. vasario 2 d. Bendrojo Teismo sprendimas byloje Dow Chemical prieš Komisiją

   (Byla T-77/08) (1)

   (Konkurencija - Karteliai - Chloropreninio kaučiuko rinka - Sprendimas, kuriuo konstatuojamas EB 81 straipsnio ir EEE susitarimo 53 straipsnio pažeidimas - Kainų nustatymas - Rinkos pasidalijimas - Neteisėtų veiksmų inkriminavimas - Bendra įmonė - Baudų apskaičiavimo metodo gairės - Lengvinančios aplinkybės - Bendradarbiavimas)
   2012/C 80/22
   Proceso kalba: anglų

      Šalys

      Ieškovė: The Dow Chemical Company (Midlandas, Mičiganas, Jungtinės Valstijos), atstovaujama advokatų D. Schroeder ir T. Graf

      Atsakovė: Europos Komisija, atstovaujama iš pradžių X. Lewis ir V. Bottka, vėliau V. Bottka ir V Di Bucci, ir galiausiai V. Bottka, P. Van Nuffel ir L. Malferrari

      Dalykas

   2007 m. gruodžio 5 d. Komisijos sprendimo C(2007) 5910 galutinis dėl procedūros pagal EB 81 straipsnį ir EEE 53 straipsnį (byla COMP/F/38.629 — Chlorpreninis kaučiukas) su pakeitimais, padarytais 2008 m. Komisijos sprendimu C(2008) 2974 galutinis, dalies, susijusios su ieškove, panaikinimas ir subsidiarus ieškovei šiuo sprendimu paskirtos baudos sumažinimas.

      Rezoliucinė dalis

               1.

               Atmesti ieškinį.

               2.

               Priteisti iš Dow Chemical Company bylinėjimosi išlaidas.

      (1)  OL C 116, 2008 5 9.


title: Byla T-27/08 2008 m. sausio 21 d. pareikštas ieškinys byloje Wellcome Foundation prieš VRDT — Serono Genetics Institute (FAMOXIN)

text:
               12.4.2008

               LT

               Europos Sąjungos oficialusis leidinys

               C 92/30

         2008 m. sausio 21 d. pareikštas ieškinys byloje Wellcome Foundation prieš VRDT — Serono Genetics Institute (FAMOXIN)

   (Byla T-27/08)
   (2008/C 92/63)
   Kalba, kuria surašytas ieškinys: anglų
   Šalys

      Ieškovė: The Wellcome Foundation Ltd (Greenfordas, Jungtinė Karalystė), atstovaujama advokato R. Gilbey

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Serono Genetics Institute SA (Evri, Prancūzija)
   Ieškovės reikalavimai

               —

               Panaikinti 2007 m. lapkričio 19 d. VRDT pirmosios apeliacinės tarybos sprendimą (byla R 9/2007-1) ir pripažinti ieškovės pateiktą prašymą dėl registracijos paskelbimo negaliojančia pagrįstu;

               —

               panaikinti visus Vidaus rinkos derinimo tarnybos ieškovei skirtus įsakymus dėl išlaidų ir priteisti iš Tarnybos ieškovės patirtas bylinėjimosi išlaidas.

         Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas „FAMOXIN“ 5 klasės prekėms ir paslaugoms — Bendrijos prekių ženklas Nr. 2 491 298.

      Bendrijos prekių ženklo savininkas: Serono Genetics Institute SA.

      Šalis, prašanti pripažinti Bendrijos prekių ženklo registraciją negaliojančia: ieškovė.

      Šalies, prašančios pripažinti registraciją negaliojančia, prekių ženklo suteikiamos teisės: žodiniai nacionaliniai prekių ženklai „LANOXIN“ 5 klasės prekėms.

      Panaikinimo skyriaus sprendimas: atmesti prašymą pripažinti registraciją negaliojančia.

      Apeliacinės tarybos sprendimas: atmesti apeliaciją.

      Ieškinio pagrindai: Tarybos reglamento Nr. 40/94 8 straipsnio 1 dalies b punkto, 52 straipsnio ir 56 straipsnio 2 ir 3 dalių pažeidimas, nes Apeliacinė taryba pripažino, kad ankstesni prekių ženklai buvo naudojami „širdies ir kraujagyslių ligoms skirtiems digoksino farmacijos preparatams“, o ne „digoksino farmacijos preparatams“, ir neteisingai įvertino atitinkamą rinką, atitinkamą visuomenę, įvairių atitinkamos visuomenės dalių pastabumo lygį ir prekių ženklų bei prekių, dėl kurių kilo ginčas, panašumą.


title: Byla T-333/07 2008 m. liepos 4 d. Pirmosios instancijos teismo sprendimas byloje Entrance Services prieš Parlamentą ( Viešas paslaugų pirkimas — Bendrijos konkurso procedūra — Automatinių įrenginių, medienos dirbinių ir kitų panašių įrenginių Europos Parlamento pastatuose Briuselyje aptarnavimas ir priežiūra — Pasiūlymo atmetimas — Didelė profesinė klaida — Reglamento (EB, Euratomas) Nr. 1605/2002 93 straipsnis )

text:
               15.8.2008

               LT

               Europos Sąjungos oficialusis leidinys

               C 209/51

         2008 m. liepos 4 d. Pirmosios instancijos teismo sprendimas byloje Entrance Services prieš Parlamentą

   (Byla T-333/07) (1)

   („Viešas paslaugų pirkimas - Bendrijos konkurso procedūra - Automatinių įrenginių, medienos dirbinių ir kitų panašių įrenginių Europos Parlamento pastatuose Briuselyje aptarnavimas ir priežiūra - Pasiūlymo atmetimas - Didelė profesinė klaida - Reglamento (EB, Euratomas) Nr. 1605/2002 93 straipsnis“)
   (2008/C 209/91)
   Proceso kalba: prancūzų
   Šalys

      Ieškovė: Entrance Services (Vivordė, Belgija), atstovaujama advokatų A. Delvaux ir V. Bertrand

      Atsakovas: Europos Parlamentas, atstovaujamas M. Ecker ir P. López-Carceller
   Bylos dalykas
   Prašymas panaikinti Europos Parlamento sprendimą atmesti ieškovės pasiūlymą ir sudaryti sutartį su kitu konkurso dalyviu, priimtą vykdant konkurso dėl automatinių įrenginių, medienos dirbinių ir kitų panašių įrenginių Parlamento pastatuose Briuselyje aptarnavimo ir priežiūros procedūrą.
   Sprendimo rezoliucinė dalis

               1.

               Panaikinti Europos Parlamento sprendimą atmesti Entrance Servines pasiūlymą ir sudaryti sutartį su kitu konkurso dalyviu, priimtą vykdant konkurso dėl automatinių įrenginių, medienos dirbinių ir kitų panašių įrenginių Parlamento pastatuose Briuselyje aptarnavimo ir priežiūros procedūrą.

               2.

               Parlamentas padengia bylinėjimosi išlaidas.

      (1)  OL C 269, 2007 11 10.


title: Byla C-380/06 2008 m. gruodžio 11 d. Teisingumo Teismo (pirmoji kolegija) sprendimas byloje Europos Bendrijų Komisija prieš Ispanijos Karalystę (Valstybės įsipareigojimų neįvykdymas — Pavėluotas mokėjimas komerciniuose sandoriuose — Terminas — Direktyva 2000/35/EB — 3 straipsnio 1, 2 ir 4 dalių pažeidimas)

text:
               7.2.2009

               LT

               Europos Sąjungos oficialusis leidinys

               C 32/2

         2008 m. gruodžio 11 d. Teisingumo Teismo (pirmoji kolegija) sprendimas byloje Europos Bendrijų Komisija prieš Ispanijos Karalystę

   (Byla C-380/06) (1)

   (Valstybės įsipareigojimų neįvykdymas - Pavėluotas mokėjimas komerciniuose sandoriuose - Terminas - Direktyva 2000/35/EB - 3 straipsnio 1, 2 ir 4 dalių pažeidimas)
   (2009/C 32/02)
   Proceso kalba: ispanų
   Šalys

      Ieškovė: Europos Bendrijų Komisija, atstovaujama B. Schima ir S. Pardo Quintillán

      Atsakovė: Ispanijos Karalystė, atstovaujama: F. Díez Moreno
   Dalykas
   Valstybės įsipareigojimų neįvykdymas — 2000 m. birželio 29 d. Europos Parlamento ir Tarybos direktyvos 2000/35/EB dėl kovos su pavėluotu mokėjimu komerciniuose sandoriuose (OL L 200, p. 35) 3 straipsnio 1, 2 ir 4 dalių pažeidimas — 90 dienų sumokėjimo už tam tikrus plataus vartojimo maisto produktus terminas
   Rezoliucinė dalis

               1.

               Atmesti ieškinį.

               2.

               Europos Bendrijų Komisija padengia bylinėjimosi išlaidas.

      (1)  OL C 294, 2006 12 2.


title: Byla T-845/14: 2014 m. gruodžio 24 d. pareikštas ieškinys byloje August Brötje/VRDT (HydroComfort)

text:
               16.3.2015

               LT

               Europos Sąjungos oficialusis leidinys

               C 89/32

         2014 m. gruodžio 24 d. pareikštas ieškinys byloje August Brötje/VRDT (HydroComfort)

   (Byla T-845/14)
   (2015/C 089/38)
   Proceso kalba: vokiečių

      Šalys

      Ieškovė: August Brötje GmbH (Rastedė, Vokietija), atstovaujama advokatų S. Pietzcker ir C. Spintig

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Su procedūra VRDT susijusi informacija

      Prekių ženklas, dėl kurio kilo ginčas: žodinis Bendrijos prekių ženklas „HydroComfort“ – Registracijos paraiška Nr. 12 233 763

      Ginčijamas sprendimas: 2014 m. spalio 23 d. VRDT penktosios apeliacinės tarybos sprendimas byloje R 1302/2014-5

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš VRDT bylinėjimosi išlaidas.

      Pagrindai, kuriais remiamasi

               —

               Reglamento Nr. 207/2009 7 straipsnio 1 dalies b punkto pažeidimas,

               —

               Reglamento Nr. 207/2009 7 straipsnio 1 dalies c punkto pažeidimas.


title: Byla T-328/15 P: 2016 m. lapkričio 23 d. Bendrojo Teismo sprendimas byloje Alsteens/Komisija (Apeliacinis skundas — Viešoji tarnyba — Laikinieji tarnautojai — Sutarties pratęsimas — Sutarties pratęsimo laikotarpio apribojimas — Teisė į gynybą)

text:
               16.1.2017

               LT

               Europos Sąjungos oficialusis leidinys

               C 14/30

         2016 m. lapkričio 23 d. Bendrojo Teismo sprendimas byloje Alsteens/Komisija

   (Byla T-328/15 P) (1)

   ((Apeliacinis skundas - Viešoji tarnyba - Laikinieji tarnautojai - Sutarties pratęsimas - Sutarties pratęsimo laikotarpio apribojimas - Teisė į gynybą))
   (2017/C 014/36)
   Proceso kalba: prancūzų

      Šalys

      Apeliantas: Geoffroy Alsteens (Marcinelle, Belgija), atstovaujamas advokatų S. Orlandi ir T. Martin

      Kita proceso šalis: Europos Komisija, iš pradžių atstovaujama J. Currall, G. Berscheid ir T. Bohr, vėliau – G. Berscheid ir T. Bohr

      Dalykas

   Apeliacinis skundas dėl 2015 m. balandžio 21 d. Europos Sąjungos tarnautojų teismo (pirmoji kolegija) sprendimo Alsteens/Komisija (F-87/12 RENV, EU:F:2015:31) panaikinimo.

      Rezoliucinė dalis

               1.

               Panaikinti 2015 m. balandžio 21 d. Europos Sąjungos tarnautojų teismo (pirmoji kolegija) sprendimą Alsteens/Komisija (F-87/12 RENV, EU:F:2015:31) tiek, kiek Tarnautojų teismas atmetė pirmojoje instancijoje pateiktus pirmąjį ir trečiąjį panaikinimo pagrindus ir reikalavimą atlyginti žalą.

               2.

               Atmesti Komisijos Tarnautojų teisme nurodytą nepriimtinumu grindžiamą prieštaravimą.

               3.

               Panaikinti 2011 m. lapkričio 18 d. Europos Komisijos sprendimą tiek, kiek juo laikinojo tarnautojo Geoffroy Alsteens sutarties pratęsimo laikotarpis apribotas 2012 m. kovo 31 d.

               4.

               Grąžinti bylą kitai Bendrojo Teismo kolegijai nei ta, kuri priėmė sprendimą dėl šio apeliacinio skundo, kad ji nuspręstų dėl G. Alsteens reikalavimo atlyginti žalą.

               5.

               Atidėti bylinėjimosi išlaidų klausimo nagrinėjimą.

      (1)  OL C 279, 2015 8 24.


title: Byla T-597/10: 2011 m. rugsėjo 9 d. Bendrojo Teismo nutartis byloje Biodes prieš VRDT — Manasul Internacional (BIESUL) (Bendrijos prekių ženklas — Protesto procedūra — Apeliacinės tarybos sprendimo panaikinimas — Ginčo dalyko išnykimas — Nereikalingumas priimti sprendimą)

text:
               12.11.2011

               LT

               Europos Sąjungos oficialusis leidinys

               C 331/22

         2011 m. rugsėjo 9 d. Bendrojo Teismo nutartis byloje Biodes prieš VRDT — Manasul Internacional (BIESUL)

   (Byla T-597/10) (1)

   (Bendrijos prekių ženklas - Protesto procedūra - Apeliacinės tarybos sprendimo panaikinimas - Ginčo dalyko išnykimas - Nereikalingumas priimti sprendimą)
   2011/C 331/43
   Proceso kalba: ispanų

      Šalys

      Ieškovė: Biodes, SL (Madridas, Ispanija), atstovaujama advokato E. Manresa Medina

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama V. Melgar

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Manasul Internacional, SL

      Dalykas

   Ieškinys, pareikštas dėl 2010 m. rugsėjo 23 d. VRDT pirmosios apeliacinės tarybos sprendimo (byla R 1519/2009-1), susijusio su protesto procedūra tarp Manasul Internacional, SL ir Biodes, SL.

      Rezoliucinė dalis

               1.

               Nebereikia priimti sprendimo dėl šio ieškinio.

               2.

               Vidaus rinkos derinimo tarnyba (prekių ženklams ir pramoniniam dizainui) (VRDT) padengia bylinėjimosi išlaidas.

      (1)  OL C 80, 2011 3 12.


title: Byla T-41/16: 2016 m. spalio 12 d. Bendrojo Teismo nutartis byloje Cyprus Turkish Chamber of Industry ir kt./Europos Komisija (Ieškinys dėl panaikinimo — Saugomos kilmės vietos nuorodos „Halloumi“ arba „Hellim“ registracijos paraiška — Komisijos laiškai dėl ieškovių dalyvavimo protesto procedūroje, susijusioje su registracijos procedūra — Aktas, dėl kurio negalima pareikšti ieškinio — Nepriimtinumas)

text:
               16.1.2017

               LT

               Europos Sąjungos oficialusis leidinys

               C 14/34

         2016 m. spalio 12 d. Bendrojo Teismo nutartis byloje Cyprus Turkish Chamber of Industry ir kt./Europos Komisija

   (Byla T-41/16) (1)

   ((Ieškinys dėl panaikinimo - Saugomos kilmės vietos nuorodos „Halloumi“ arba „Hellim“ registracijos paraiška - Komisijos laiškai dėl ieškovių dalyvavimo protesto procedūroje, susijusioje su registracijos procedūra - Aktas, dėl kurio negalima pareikšti ieškinio - Nepriimtinumas))
   (2017/C 014/42)
   Proceso kalba: anglų

      Šalys

      Ieškovės: Cyprus Turkish Chamber of Industry (Nikosija, Kipras), Animal Breeders and Producers Association (Nikosija), Milk and Oil Products Production and Marketing Cooperative Ltd (Nikosija), Süt Urünleri İmalatçulari Birliği Milk Processors Association (Nikosija), Fatma Garanti (Güzelyurt), atstovaujamos solisotoriaus B. O’Connor, advokatų S. Gubel ir E. Bertolotto

      Atsakovė: Europos Komisija, atstovaujama A. Lewis, P. Aalto ir J. Guillem Carrau

      Dalykas

   SESV 263 straipsniu pagrįstas ieškinys, kuriuo siekiama, kad būtų panaikinti du 2015 m. lapkričio 18 d. [Ares (2015) 5171539] ir 2016 m. sausio 15 d. [Ares (2016) 220922] Europos Komisijos laiškai dėl ieškovių dalyvavimo protesto procedūroje, susijusioje su sūrio pavadinimo „halloumi“ arba „hellim“ registracijos kaip saugomos kilmės vietos nuorodos procedūra.

      Rezoliucinė dalis

               1.

               Atmesti ieškinį.

               2.

               Nereikia priimti sprendimo dėl Europos Sąjungos Tarybos, Europos Parlamento ir Kipro Respublikos prašymų leisti įstoti į bylą.

               3.

               Cyprus Turkish Chamber of Industry, Animal Breeders and Producers Association, Milk and Oil Products Production and Marketing Cooperative Ltd, Süt Urünleri İmalatçulari Birliği Milk Processors Association ir Fatma Garanti padengia savo pačių ir Europos Komisijos patirtas bylinėjimosi išlaidas, įskaitant išlaidas, patirtas per procedūrą dėl laikinųjų priemonių taikymo.

               4.

               Cyprus Turkish Chamber of Industry, Animal Breeders and Producers Association, Milk and Oil Products Production and Marketing Cooperative, Süt Urünleri İmalatçulari Birliği Milk Processors Association, Fatma Garanti, Komisija, Taryba, Parlamentas ir Kipro Respublika padengia savo pačių bylinėjimosi išlaidas, susijusias su prašymais leisti įstoti į bylą.

      (1)  OL C 118, 2016 4 4.


title: Byla T-301/09: 2009 m. liepos 28 d. pareikštas ieškinys byloje IG Communications prieš VRDT — Citicorp and Citibank (CITIGATE)

text:
               10.10.2009

               LT

               Europos Sąjungos oficialusis leidinys

               C 244/10

         2009 m. liepos 28 d. pareikštas ieškinys byloje IG Communications prieš VRDT — Citicorp and Citibank (CITIGATE)

   (Byla T-301/09)
   2009/C 244/15
   Kalba, kuria surašytas ieškinys: anglų

      Šalys

      Ieškovė: IG Communications Ltd (Londonas, Jungtinė Karalystė), atstovaujama solisitoriaus R. Beard ir baristerio M. Edenborough

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Citicorp and Citibank, N.A. (Niujorkas, Jungtinės Valstijos)

      Ieškovės reikalavimai

               —

               Panaikinti visą 2009 m. balandžio 30 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 821/2005-1, o nepatenkinus šio reikalavimo — jo dalį.

               —

               Priteisti ieškovės patirtas bylinėjimosi išlaidas, patirtas dėl šios apeliacijos Pirmosios instancijos teisme.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: žodinis prekių ženklas „CITIGATE“ 9, 16, 35 ir 42 klasių prekėms ir paslaugoms

      Prekių ženklo ar žymens, kuriuo grindžiamas protestas, savininkas: kita procedūros Apeliacinėje taryboje šalis

      Prekių ženklai ar žymenys, kuriais grindžiamas protestas: Vokietijoje įregistruotas žodinis prekių ženklas „CITI“ 36 klasės paslaugoms, vaizdinio Bendrijos prekių ženklo „citi“ 9, 16 ir 36 klasių prekėms ir paslaugoms registracijos paraiška, žodinis Bendrijos prekių ženklas „CITICORP“ 9, 16 ir 36 klasių prekėms ir paslaugoms, žodinis Bendrijos prekių ženklas „CITIGROUP“ 9, 16 ir 36 klasių prekėms ir paslaugoms, žodinis Bendrijos prekių ženklas „CITIBOND“ 9, 16 ir 38 klasių prekėms ir paslaugoms, žodinis Bendrijos prekių ženklas „CITIEQUITY“ 9, 16 ir 42 klasių prekėms ir paslaugoms, žodinis Bendrijos prekių ženklas „CITIGARANT“ 16, 35, 36 ir 42 klasių prekėms ir paslaugoms, žodinis Bendrijos prekių ženklas „CITIBANK“ 9, 16 ir 36 klasių prekėms ir paslaugoms, žodinis Bendrijos prekių ženklas „CITICARD“ 9, 16 ir 36 klasių prekėms ir paslaugoms, žodinis Bendrijos prekių ženklas „CITIGOLD“ 9, 16 ir 36 klasių prekėms ir paslaugoms, Vokietijoje įregistruotas žodinis prekių ženklas „CITIBANK“ 36 klasės paslaugoms, Jungtinėje Karalystėje įregistruotas žodinis prekių ženklas „CITIBANK“ 36 klasės paslaugoms, žodinis Bendrijos prekių ženklas „THE CITI NEVER SLEEPS“ 9, 16 ir 36 klasių prekėms ir paslaugoms.

      Protestų skyriaus sprendimas: atmesti protestą

      Apeliacinės tarybos sprendimas: panaikinti ginčijamą sprendimą ir atmesti Bendrijos prekių ženklo paraišką.

      Ieškinio pagrindai: Tarybos reglamento Nr. 207/2009 8 straipsnio 1 dalies b punkto pažeidimas, nes Apeliacinė taryba neteisingai nusprendė, kad buvo ankstesnių prekės ženklų šeima ir todėl buvo galimybė supainioti nagrinėjamus prekių ženklus; Tarybos reglamento Nr. 207/2009 8 straipsnio 5 dalies pažeidimas, nes Apeliacinė taryba neteisingai nusprendė, kad buvo ankstesnių prekės ženklų šeima ir todėl buvo nagrinėjamų prekių ženklų priešprieša.


title: 2005 m. gegužės 26 d. Teisingumo Teismo sprendimas (antroji kolegija), Byloje C-536/03 dėl Supremo Tribunal Administrativo prašymo priimti prejudicinį sprendimą: António Jorge Lda prieš Fazenda Pública (PVM — Šeštosios PVM direktyvos 19 straipsnis — Mokesčio už pirkimus atskaita — Nekilnojamojo turto verslas — Prekės ir paslaugos, naudojamos apmokestinamiesiems sandoriams ir atleistiems nuo mokesčio sandoriams — Atskaitos proporcija)

text:
               23.7.2005

               LT

               Europos Sąjungos oficialusis leidinys

               C 182/13

      TEISINGUMO TEISMO SPRENDIMAS

   (antroji kolegija)
   2005 m. gegužės 26 d.
   Byloje C-536/03 dėl Supremo Tribunal Administrativo prašymo priimti prejudicinį sprendimą: António Jorge Lda prieš Fazenda Pública
       (1)

   (PVM - Šeštosios PVM direktyvos 19 straipsnis - Mokesčio už pirkimus atskaita - Nekilnojamojo turto verslas - Prekės ir paslaugos, naudojamos apmokestinamiesiems sandoriams ir atleistiems nuo mokesčio sandoriams - Atskaitos proporcija)
   (2005/C 182/24)
   Proceso kalba: portugalų
   Byloje C-536/03 dėl Supremo Tribunal Administrativo (Portugalija) 2003 m. lapkričio 23 d. sprendimu, kurį Teisingumo Teismas gavo 2003 m. gruodžio 22 d., pagal EB 234 straipsnį pateikto prašymo priimti prejudicinį sprendimą byloje António Jorge Lda prieš Fazenda Pública, Teisingumo Teismas (antroji kolegija), kurį sudaro kolegijos pirmininkas C. W. A. Timmermans ir teisėjai R. Silva de Lapuerta (pranešėja), J. Makarczyk, P. Kūris ir G. Arestis; generalinė advokatė C. Stix-Hackl, sekretorius R. Grass, 2005 m. gegužės 26 d. priėmė sprendimą, kurio rezoliucinėje dalyje nurodyta:
   1977 m. gegužės 17 d. Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas — 19 straipsniui prieštarauja apmokestinamojo asmens vykdant gyvenamųjų namų statybos veiklą atliekamų darbų vertės įtraukimas į atskaitos proporcijos apskaičiavimo trupmenos vardiklį, jei ši vertė neatitinka jau pristatytų prekių ar jau atliktų paslaugų, arba prekių ir paslaugų, už kurias išrašomos sąskaitos už darbus ir (arba) apmokamos sąskaitos.

      (1)  OL C 47, 2004 2 21.


title: Byla F-12/13: 2014 m. rugsėjo 17 d. Tarnautojų teismo (trečioji kolegija) sprendimas byloje CQ/Parlamentas (Viešoji tarnyba — Laikinieji tarnautojai — Konferencijų vertėjai žodžiu (AIC) — KTĮS 90 straipsnis — Psichologinis priekabiavimas — Pareigūnų tarnybos nuostatų 12bis straipsnis — Priekabiavimo ir jo prevencijos darbe patariamojo komiteto vidaus taisyklės — Komiteto darbo konfidencialumas — Akivaizdžios vertinimo klaidos)

text:
               10.11.2014

               LT

               Europos Sąjungos oficialusis leidinys

               C 395/63

      2014 m. rugsėjo 17 d. Tarnautojų teismo (trečioji kolegija) sprendimas byloje CQ/Parlamentas

      (Byla F-12/13) (1)

      ((Viešoji tarnyba - Laikinieji tarnautojai - Konferencijų vertėjai žodžiu (AIC) - KTĮS 90 straipsnis - Psichologinis priekabiavimas - Pareigūnų tarnybos nuostatų 12bis straipsnis - Priekabiavimo ir jo prevencijos darbe patariamojo komiteto vidaus taisyklės - Komiteto darbo konfidencialumas - Akivaizdžios vertinimo klaidos))
      (2014/C 395/75)
      Proceso kalba: anglų

         Šalys

         Ieškovė: CQ, atstovaujama advokato C. Bernard-Glanz

         Atsakovas: Europos Parlamentas, atstovaujamas M. Dean ir E. Taneva

         Dalykas

      Prašymas panaikinti Europos Parlamento generalinio sekretoriaus sprendimą atmesti ieškovės skundą dėl psichologinio priekabiavimo.

         Sprendimo rezoliucinė dalis

                  1.

                  Atmesti ieškinį.

                  2.

                  CQ padengia savo ir Europos Parlamento patirtas bylinėjimosi išlaidas.

         (1)  OL C 108, 2013 4 13, p. 40.


title: Byla F-66/15: 2016 m. vasario 5 d. Tarnautojų teismo (trečioji kolegija) sprendimas byloje Barnett, Ditlevsen et Madsen/EESRK (Viešoji tarnyba — Į pensiją išėję pareigūnai — Senatvės pensijos — Pareigūnų tarnybos nuostatų 64 straipsnis — Korekciniai koeficientai — Metinis korekcinių koeficientų atnaujinimas — Pareigūnų tarnybos nuostatų 65 straipsnio 2 dalis — Tarpinis atnaujinimas — Pareigūnų tarnybos nuostatų priedo 3, 4 ir 8 straipsniai — Jautrumo kriterijus — Pragyvenimo sąnaudų pasikeitimai — Pareigūnų tarnybos nuostatų 65 straipsnio 4 dalis — Teisės aktų leidėjo sprendimas neatnaujinti [korekcinių koeficientų] laikotarpiu nuo 2013 m. iki 2014 m. — Apimtis — Reglamentas Nr. 1416/2013 — Danijai taikomo korekcinio koeficiento pervertinimas — Korekcinio koeficiento sumažinimas taikant tarpinį atnaujinimo mechanizmą — Piktnaudžiavimas įgaliojimais)

text:
               21.3.2016

               LT

               Europos Sąjungos oficialusis leidinys

               C 106/50

         2016 m. vasario 5 d. Tarnautojų teismo (trečioji kolegija) sprendimas byloje Barnett, Ditlevsen et Madsen/EESRK

   (Byla F-66/15) (1)

   ((Viešoji tarnyba - Į pensiją išėję pareigūnai - Senatvės pensijos - Pareigūnų tarnybos nuostatų 64 straipsnis - Korekciniai koeficientai - Metinis korekcinių koeficientų atnaujinimas - Pareigūnų tarnybos nuostatų 65 straipsnio 2 dalis - Tarpinis atnaujinimas - Pareigūnų tarnybos nuostatų priedo 3, 4 ir 8 straipsniai - Jautrumo kriterijus - Pragyvenimo sąnaudų pasikeitimai - Pareigūnų tarnybos nuostatų 65 straipsnio 4 dalis - Teisės aktų leidėjo sprendimas neatnaujinti [korekcinių koeficientų] laikotarpiu nuo 2013 m. iki 2014 m. - Apimtis - Reglamentas Nr. 1416/2013 - Danijai taikomo korekcinio koeficiento pervertinimas - Korekcinio koeficiento sumažinimas taikant tarpinį atnaujinimo mechanizmą - Piktnaudžiavimas įgaliojimais))
   (2016/C 106/60)
   Proceso kalba: prancūzų

      Šalys

      Ieškovės: Inge Barnett (Roskildė, Danija), Suzanne Ditlevsen (Copenhaga, Danija) ir Annie Madsen (Frederiksbergas, Danija), atstovaujamos advokatų S. Orlandi ir T. Martin

      Atsakovas: Europos ekonomikos ir socialinių reikalų komitetas, atstovaujamas K. Gambino, A. Carvajal, L. Camarena Januzec, X. Chamodraka bei advokato B. Wägenbaur

      Bylos dalykas

   Prašymas panaikinti sprendimus, kuriais sumažinamas ieškovų, gyvenančių Danijoje, pensijai taikomas korekcinis koeficientas, kaip tai matyti iš jų 2014 m. birželio mėn. pensijų lapelių, panaikinimas, ir tariamai dėl skirtingos ir prieštaringos informacijos, pateiktos siekiant motyvuoti skundžiamus sprendimus, patirtos neturtinės žalos atlyginimas.

      Sprendimo rezoliucinė dalis

               1.

               Atmesti ieškinį.

               2.

               Inge Barnett, Suzanne Ditlevsen ir Annie Madsen padengia savo bylinėjimosi išlaidas ir iš jų priteisiamos Europos Komisijos patirtos bylinėjimosi išlaidos.

      (1)  OL C 213, 2016 6 29, p. 50.


title: Byla C-244/06 2008 m. vasario 14 d. Teisingumo Teismo (trečioji kolegija) sprendimas byloje ( Landgericht Koblenz (Vokietija) prašymas priimti prejudicinį sprendimą) Dynamic Medien Vertriebs GmbH prieš Avides Media AG (Laisvas prekių judėjimas — EB 28 straipsnis — Lygiaverčio poveikio priemonės — Direktyva 2000/31/EB — Nacionalinės teisės aktai, draudžiantys prekybą paštu vaizdo įrašais, kurių nepatikrino kompetentinga institucija ir kurie nebuvo klasifikuoti nepilnamečių apsaugos tikslais bei ant kurių nėra šios institucijos nuorodos dėl amžiaus, kada juos galima žiūrėti — Iš kitos valstybės narės importuoti šios valstybės kompetentingos institucijos patikrinti ir klasifikuoti vaizdo įrašai, ant kurių yra amžiaus ribos nuoroda — Pateisinimas — Vaiko apsauga — Proporcingumo principas)

text:
               29.3.2008

               LT

               Europos Sąjungos oficialusis leidinys

               C 79/4

         2008 m. vasario 14 d. Teisingumo Teismo (trečioji kolegija) sprendimas byloje (Landgericht Koblenz (Vokietija) prašymas priimti prejudicinį sprendimą) Dynamic Medien Vertriebs GmbH prieš Avides Media AG

   (Byla C-244/06) (1)

   (Laisvas prekių judėjimas - EB 28 straipsnis - Lygiaverčio poveikio priemonės - Direktyva 2000/31/EB - Nacionalinės teisės aktai, draudžiantys prekybą paštu vaizdo įrašais, kurių nepatikrino kompetentinga institucija ir kurie nebuvo klasifikuoti nepilnamečių apsaugos tikslais bei ant kurių nėra šios institucijos nuorodos dėl amžiaus, kada juos galima žiūrėti - Iš kitos valstybės narės importuoti šios valstybės kompetentingos institucijos patikrinti ir klasifikuoti vaizdo įrašai, ant kurių yra amžiaus ribos nuoroda - Pateisinimas - Vaiko apsauga - Proporcingumo principas)
   (2008/C 79/05)
   Proceso kalba: vokiečių
   Prašymą priimti prejudicinį sprendimą pateikęs teismas

      Landgericht Koblenz

   Šalys pagrindinėje byloje

      Ieškovė: Dynamic Medien Vertriebs GmbH

      Atsakovė: Avides Media AG

   Dalykas
   Prašymas priimti prejudicinį sprendimą — Landgericht Koblenz — EB 28 ir 30 straipsnių bei 2000 m. birželio 8 d. Europos Parlamento ir Tarybos direktyvos 2000/31/EB dėl kai kurių informacinės visuomenės paslaugų, ypač elektroninės komercijos, teisinių aspektų vidaus rinkoje (OL L 178, p. 1) aiškinimas — Nacionaliniai teisės aktai dėl nepilnamečių apsaugos, draudžiantys paštu prekiauti vaizdo įrašais, kurie valstybės narės kompetentingos institucijos nepažymėti kaip leistini nepilnamečiam — Iš kitos valstybės narės importuoti vaizdo įrašai, pastarosios valstybės narės kompetentingos institucijos pažymėti kaip leistini tam tikro amžiaus nepilnamečiams — Proporcingumo principas
   Rezoliucinė dalis
   EB 28 straipsnis nedraudžia nacionalinės teisės aktų, kokie nagrinėjami pagrindinėje byloje, draudžiančių prekybą paštu vaizdo įrašais, kurių nepatikrino aukštesnė regioninė institucija ar savanoriško reguliavimo nacionalinė įstaiga ir kurie nebuvo jų klasifikuoti nepilnamečių apsaugos tikslais bei ant kurių nėra šios institucijos ar įstaigos nuorodos dėl amžiaus, kada šiuos vaizdo įrašus galima žiūrėti, nebent šių teisės aktų įtvirtinta vaizdo įrašų patikrinimo, klasifikavimo ir žymėjimo procedūra nėra lengvai prieinama ar jos negalima atlikti per protingą laikotarpį arba atmetimo sprendimo negalima apskųsti teisme.

      (1)  OL C 178, 2006 7 29.


title: Byla F-129/12: 2012 m. spalio 31 d. pareikštas ieškinys byloje CH prieš Parlamentą

text:
               26.1.2013

               LT

               Europos Sąjungos oficialusis leidinys

               C 26/73

         2012 m. spalio 31 d. pareikštas ieškinys byloje CH prieš Parlamentą

   (Byla F-129/12)
   2013/C 26/151
   Proceso kalba: prancūzų

      Šalys

      Ieškovė: CH, atstovaujama advokatų L. Levi, C. Bernard-Glanz, A. Tymen

      Atsakovas: Europos Parlamentas

      Ginčo dalykas bei aprašymas

   Sprendimo atleisti ieškovę ir sprendimo atmesti jos pagalbos prašymą dėl psichologinio priekabiavimo pripažinimo bei prašymą dėl žalos atlyginimo panaikinimas.

      Ieškovės reikalavimai

               —

               Pripažinti šį ieškinį priimtinu ir pagrįstu.

               —

               Panaikinti 2012 m. sausio 19 d. sprendimą atleisti ieškovę.

               —

               Panaikinti 2012 m. kovo 20 d. sprendimą atmesti 2011 m. gruodžio 22 d. ieškovės pagalbos prašymą.

               —

               Prireikus panaikinti 2012 m. liepos 20 d. Europos Parlamento generalinio sekretoriaus sprendimą, gautą 2012 m. liepos 24 d., atmesti 2012 m. kovo 30 d. ieškovės skundą dėl sprendimo ją atleisti.

               —

               Prireikus panaikinti 2012 m. spalio 8 d. Europos Parlamento generalinio sekretoriaus sprendimą, gautą 2012 m. spalio 11 d., atmesti 2012 m. birželio 22 d. ieškovės skundą dėl sprendimo atmesti jos pagalbos prašymą.

               —

               Priteisti iš atsakovo 120 000 EUR žalai atlyginti.

               —

               Priteisti iš Parlamento visas bylinėjimosi išlaidas.